sagorsarker/bangla-wikipedia huggingface dataset:
কন্ডিশনস (পত্রিকা)

কন্ডিশনস (সম্পূর্ণ শিরোনাম : কন্ডিশনস : লেসবিয়ানদের লেখার উপর বিশেষ জোর দিয়ে মহিলাদের লেখার একটি নারীবাদী পত্রিকা ) ছিল একটি লেসবিয়ান নারীবাদী সাহিত্য পত্রিকা যেটি ১৯৭৬ থেকে ১৯৮০ সাল পর্যন্ত দ্বিবার্ষিক এবং ১৯৮০ থেকে ১৯৯০ সাল পর্যন্ত বার্ষিকভাবে প্রকাশিত হয়েছিল। এতে কবিতা, গদ্য, প্রবন্ধ, বই পর্যালোচনা, এবং সাক্ষাৎকার প্রকাশিত হত। এটির প্রতিষ্ঠাতা ছিলেন এলি বুলকিন, জ্যান ক্লোজেন, ইরেনা ক্লেপফিজ এবং রিমা শোর। এটি নিউ ইয়র্কের ব্রুকলিন থেকে প্রকাশিত হত।
"কন্ডিশনস" ছিল এমন একটি পত্রিকা, যেখানে লেসবিয়ানদের জীবন ও লেখার উপর জোর দেওয়া হয়েছিল এবং এর সমগ্র ইতিহাস জুড়ে একটি সর্ব-লেসবিয়ান সংকলন প্রকাশ করেছিল। এই সংকলনটি লেসবিয়ান এবং নারীবাদী সম্প্রদায়ের মধ্যে "বৈচিত্র্যের প্রতি দীর্ঘস্থায়ী প্রতিশ্রুতি; লেখার শৈলী এবং বিষয়বস্তু ও অবদানকারীদের পটভূমি" প্রকাশ করেছে। "কন্ডিশনস" বিশেষত লেসবিয়ানদের কাজ প্রকাশের জন্য নিবেদিত ছিল, বিশেষ করে শ্রমজীবী লেসবিয়ান এবং কৃষ্ণাঙ্গ লেসবিয়ান। প্রতিষ্ঠাতারা সকলেই শ্বেতাঙ্গ ছিলেন, "কন্ডিশনস" তার সূচনা থেকেই বহুবর্ণ সম্বন্ধিত, বহুসাংস্কৃতিক এবং বহুজাতিক কণ্ঠকে প্রচার করতে প্রতিশ্রুতিবদ্ধ ছিল। ১৯৮০ এর দশকের গোড়ার দিকে, ম্যাগাজিনের সম্পাদকদের একটি বৈচিত্র্যময় দল ছিল, বিশেষ করে চেরিল এল. ক্লার্কের নেতৃত্বে।
পত্রিকার পঞ্চম সংখ্যা, ১৯৭৯ সালের নভেম্বরে প্রকাশিত হয়েছিল এবং তার সম্পাদনা করেছিলেন বারবারা স্মিথ ও লরেন বেথেল। "পঞ্চম সংখ্যাটি" ছিল "মার্কিন যুক্তরাষ্ট্রে কৃষ্ণাঙ্গ নারীবাদীদের লেখার প্রথম ব্যাপকভাবে বিতরণ করা সংকলন।" পরে এটি "" (১৯৮৩) সংকলনের ভিত্তি হয়েছিল। এটি দ্বারা প্রকাশিত প্রথম বইগুলির একটি।। "পঞ্চম সংখ্যা: ব্ল্যাক উইমেনস সংখ্যাটি" অত্যন্ত জনপ্রিয় ছিল, এবং এটি উপলব্ধ হওয়ার প্রথম তিন সপ্তাহে ৩,০০০ কপি বিক্রি হয়ে গিয়েছিল। এই সংখ্যাটি নারীবাদী প্রকাশনায় একটি রেকর্ড স্থাপন করেছিল।
"কন্ডিশনস" ১৯৯০ সালে প্রকাশনা বন্ধ করে দেয়। এটি বন্ধ হয়ে গেল কারণ, বিদ্যমান সমষ্টিগত সদস্যরা অন্যান্য প্রকল্পগুলিতে মনোনিবেশ করা শুরু করল এবং তারা এই কাজের জন্য নতুন সদস্যদের আর সেভাবে খুঁজে পায়নি।
এলি বুলকিন

এলি বুলকিন (জন্ম ডিসেম্বর ১৭, ১৯৪৪) হলেন একজন আমেরিকান লেখক। তিনি "কন্ডিশনসের" একজন প্রতিষ্ঠাতা সম্পাদক এবং লেসবিয়ান লেখার বেশ কয়েকটি সংগ্রহ সম্পাদনা করেছেন।
বুলকিনের বাবা এবং দাদু ও দিদিমা পূর্ব ইউরোপ থেকে প্রবাসিত হয়ে নিউয়র্কে চলে আসেন। বুলকিন নিউইয়র্কের ব্রঙ্কসে বড় হয়ে ওঠেন।
তিনি ব্রুকলিন কলেজের মহিলা কেন্দ্রে পাঁচ বছর কাজ করেছেন।
১৯৭০ এর দশক থেকে এলি ছিলেন একজন সক্রিয় কর্মী। তিনি নিউ ইয়র্ক শহরের ডেয়ার (ডাইকস এগেইনস্ট রেসিজম এভরিহোয়্যার, নিউ ইয়র্ক), উইমেন ফ্রী উইমেন ইন প্রিজন (নিউ ইয়র্ক), ফেমিনিস্ট অ্যাকশন নেটওয়ার্ক (আলবানি, নিউ ইয়র্ক), উইমেন ইন ব্ল্যাক (বোস্টন) এবং অন্যান্য স্থানীয় রাজনৈতিক দলের অংশ ছিলেন। এর পাশাপাশি তিনি নব্য ইহুদিদের সম্পাদ্য কার্যাবলীর জাতীয় নারীবাদী কার্যনির্বাহী দলের সদস্য ছিলেন। অতি সম্প্রতি, তিনি খলিল জিবরান ইন্টারন্যাশনাল একাডেমীর (সিআইএসকেজিআইএ) সমর্থনে গঠিত সম্প্রদায়ের পরিচালনা সংসদের সদস্য ছিলেন। ইহুদিদের একজন প্রতিষ্ঠাতা সদস্য বলেন না! (নিউ ইয়র্ক) এবং ইসলাম ভীতির বিরুদ্ধে ইহুদি (জেএআই, নিউ ইয়র্ক)। তিনি ইসলাম ভীতির বিরুদ্ধে একটি নেটওয়ার্ক (এনএআই) চালু করতে সাহায্য করেছিলেন, যেটি ছিল ইহুদিদের শান্তির জন্য ভাষা-র একটি প্রকল্প।
এলি এখন অবসরপ্রাপ্ত। তিনি "অ্যাস্ট্রিয়া"-এর অনুদানপ্রাপ্ত অংশীদারদের অনুদান লেখার প্রযুক্তিগত সহায়তা প্রদান করেন। এটি হল ন্যায় বিচার চাইবার জন্য লেসবিয়ান তহবিল।
১৯৭০ এর দশকে বুলকিন একজন গর্বিত, ইহুদি, লেসবিয়ান হিসাবে সাহিত্য জগতে আবির্ভূত হন। তিনি নিয়মিতভাবে মহিলাদের কবিতা পর্যালোচনা করেন, তবে অনেক লেসবিয়ান সংকলন সম্পাদনা এবং সহ-সম্পাদনার জন্য তিনি বেশি পরিচিত। তিনি জোয়ান লারকিনের সাথে দুটি সংকলন সহ-সম্পাদনা করেছিলেন, যার মধ্যে প্রথমটি ১৯৭৫ সালে প্রকাশিত হয়েছিল, তার নাম "অ্যামাজন পোয়েট্রি: অ্যান অ্যানথোলজি অফ লেসবিয়ান পোয়েট্রি।" দ্বিতীয়টি ছিল ১৯৮১ সালের, যার শিরোনাম ছিল "লেসবিয়ান পোয়েট্রি: অ্যান অ্যান্থোলজি।"
বুলকিন জাতীয়ভাবে বিতরণ করা দুটি সাময়িকীর প্রতিষ্ঠাতা সম্পাদক ছিলেন, তার মধ্যে প্রথমটি হল "কন্ডিশনস", সেটি লেসবিয়ানদের লেখার উপর জোর দিয়ে মহিলাদের লেখার একটি পত্রিকা এবং দ্বিতীয়টি হল "ব্রিজস: এ জার্নাল ফর ইহুদি ফেমিনিস্টস অ্যাণ্ড আওয়ার ফ্রেন্ডস"।
তিনি বর্ণবাদ এবং লেখার উপর নিবন্ধ প্রকাশ করেছেন; যেগুলির বিষয়বস্তু ছিল হেটেরোসেক্সিজম ও মহিলাদের গবেষণা; লেসবিয়ান কবিতা; এবং অন্যান্য বিষয়। লেসবিয়ান কবিতার উপর বুলকিনের নিবন্ধগুলি ঐতিহাসিক প্রেক্ষাপট এবং বিশ্লেষণ উভয়কে ধরেছে, পাশাপাশি সেগুলি শিক্ষাগত পদ্ধতির দিকেও দৃষ্টি নিবদ্ধ করেছে। তিনি মিনি ব্রুস প্র্যাট এবং বারবারা স্মিথের সাথে, "ইয়োরস ইন স্ট্রাগল: থ্রি ফেমিনিস্ট পার্সপেক্টিভস অন অ্যান্টি-সেমিটিজম অ্যান্ড রেসিজম" (১৯৮৪) এর সহ-লেখক, এবং ডোনা নেভেলের সাথে লিখেছেন "ইসলামোফোবিয়া অ্যান্ড ইসরায়েল" (২০১৩)।
অভিষেক ঝুনঝুনওয়ালা

অভিষেক অরুণকুমার ঝুনঝুনওয়ালা (; জন্ম ১ ডিসেম্বর ১৯৮২) একজন ভারতীয় প্রথম-শ্রেণীর ক্রিকেটার। ইন্ডিয়ান প্রিমিয়ার লিগে রাজস্থান রয়্যালসের হয়ে চুক্তিবদ্ধ হওয়ার আগে তিনি ইন্ডিয়ান ক্রিকেট লিগ টুয়েন্টি২০ প্রতিযোগিতায় রয়্যাল বেঙ্গল টাইগার্স এবং ভারতীয় বিশ্ব দলের হয়ে খেলেছিলেন। রয়্যালসের হয়ে তার দ্বিতীয় ম্যাচে তিনি হাফ সেঞ্চুরি করেন।
আইপিএলের ৪র্থ মৌসুমে তিনি পুনে ওয়ারিয়র্স ইন্ডিয়ার হয়ে খেলেছিলেন। আইপিএলের ৫ম মরসুমে তিনি ডেকান চার্জার্সে চলে যান।
অভি এখন টেডিংটন সিসি-তে খেলছেন এবং রিচমন্ড সিসি থেকে টেডিংটনের ক্রিকেট ডিরেক্টর হয়েছেন।
পিটার জজ (ক্রিকেটার)

পিটার ফ্রান্সিস জজ (১০ মে ১৯১৬, ক্রিকলউড, মিডলসেক্স - ৪ মার্চ ১৯৯২, ক্যামডেন, লন্ডন) ছিলেন একজন ইংরেজ ক্রিকেটার। তিনি একজন ডানহাতি ফাস্ট-মিডিয়াম বোলার ছিলেন এবং মিডলসেক্স এবং গ্ল্যামারগানের হয়ে খেলতেন। ১৪ বছরের ক্যারিয়ারে, তিনি ৬৮টি প্রথম-শ্রেণীর ম্যাচে উপস্থিত ছিলেন। ১৯৪৬ সালে সফরকারী ভারতীয়দের বিরুদ্ধে কার্ডিফ আর্মস পার্কে তিনি ক্রিকেট ইতিহাসে সবচেয়ে দ্রুততম জুটি রেকর্ড করার জন্য উল্লেখযোগ্য। তিনি এক মিনিটের ব্যবধানে পরপর দুই বলে আউট হন, যখন তার অধিনায়ক ব্যাটিং অর্ডার উল্টানোর সিদ্ধান্ত নেন, বাধ্য হয়ে ফলোঅন করতে বাধ্য হন।
শ্রীকান্ত কল্যাণী

শ্রীকান্ত কল্যাণী (জন্ম ২১ আগস্ট ১৯৬৪) একজন ভারতীয় প্রাক্তন ক্রিকেটার । তিনি বাংলা ও মহারাষ্ট্রের হয়ে প্রথম-শ্রেণীর ক্রিকেট খেলেছেন।
২০১৬-১৭ ভারতীয় ঘরোয়া মৌসুমের জন্য তাকে অস্ট্রেলিয়ান ডেভিড অ্যান্ড্রুজের স্থলাভিষিক্ত করা হয়েছিল, যিনি গত দুই মৌসুমে দলের কোচ ছিলেন। ছয় বছরে পঞ্চম মহারাষ্ট্রের কোচও হয়েছেন তিনি।
সুশীল কাপুর

সুশীল কাপুর (জন্ম ২৩ জানুয়ারী ১৯৩৯) একজন ভারতীয় প্রাক্তন ক্রিকেটার। তিনি বাংলা এবং ঝাড়খণ্ড সহ বেশ কয়েকটি দলের হয়ে প্রথম-শ্রেণীর ক্রিকেট খেলেছেন।
কিমখোয়াব

কিমখোয়াব (কিম-খোয়াব, কামখাব, কামখোয়াব, , , ) হল সোনা, রৌপ্য ও রেশমের সুতা দিয়ে অলংকৃত কাপড় বুননের একটি প্রাচীন ভারতীয় ব্রোকেড শিল্প। কিনখোয়াব হল জার-বাফ্ট (সোনার কাপড় তৈরির) শিল্পের সাথে একটি রেশম দামাস্কযুক্ত কাপড়, বুননটি সুন্দর ফুলের নকশা তৈরি করে যা কাপড়ের পৃষ্ঠে সূচিকর্মযুক্ত বলে মনে হয়। এটি পুষ্পাপাতা বা বোনা ফুলের কাপড় নামেও পরিচিত ছিল।
কিমখাওব হল রেশমের একটি কাপড় যার মধ্যে পাতা এবং শাখা বোনা হয় "কামখোয়াব বা কিমখোয়াব (কিনকোব), জার-বাফট (সোনার বোনা) ও মুশাজ্জার (নিদর্শন থাকা) নামেও পরিচিত।" —ইউসুফ আলী। আইন-ই-আকবরীতেও মুশাজ্জার উল্লেখ আছে।
""কিমখোয়াব" " হল একটি ফার্সি শব্দ যার অর্থ একটি ছোট স্বপ্ন।
"হিরণ্য" অর্থ সোনার কাপড়, যেমন বেদে উল্লেখ করা হয়েছে (আনুমানিক ১৫০০ খ্রিস্টপূর্বাব্দ)। এবং এটিকে গুপ্ত সাম্রাজ্যের সময় (খ্রিস্টীয় ৪র্থ-৬ষ্ঠ শতাব্দী) "পুষ্পাপাতা" বলা হয়।
ফার্সি শব্দ কাম-খোয়াব থেকে কিমখোয়াব এসেছে, যার অর্থ 'কম ঘুম', কারণ এই ধরনের কাপড় রুক্ষ ও ঘুমকে বাধা দেয়! "শব্দটির সাধারণ উদ্ভব অনুমান করে যে একজন মানুষ এটি স্বপ্নেও দেখতে পারে না যে এটি দেখেনি (কাম অর্থ 'সামান্য', খোয়াব অর্থ 'স্বপ্ন')"।
প্ল্যাটস ও মাদ্রাজ শব্দকোষের অংশবিশেষ। এটি কাম বা 'সামান্য' ও খোয়াব বা 'নিদ্রা' থেকে এসেছে।
এই শিল্পে আরব-পারস্য সংস্কৃতির ছোঁয়া রয়েছে। বুননটি ট্যাপেস্ট্রি বুনন দিয়ে বোনা হয়েছিল, কিমখোয়াব এর ধাতব সুতা ও সূচিকর্মের কারণে প্রায় পুরু ছিল, তবে বিশেষ করে ধনী ব্যক্তিদের জন্য কিছু সূক্ষ্ম গুণও ছিল। বেশিরভাগ সূচিকর্ম ছিল ফুলের, প্রকৃতি অনুপ্রাণিত যেমন পোস্ত ও পাইন গাছ ইত্যাদি।
পলা মার্টিনাক

পলা মার্টিনাক (জন্ম ৩০শে জুলাই, ১৯৫৪) হলেন একজন আমেরিকান লেখক। তিনি তাঁর "আউট অফ টাইম" উপন্যাসের জন্য সর্বাধিক পরিচিত, এই উপন্যাসটি ১৯৯১ সালে ৩য় ল্যাম্বডা সাহিত্য পুরস্কার অনুষ্ঠানে লেসবিয়ান উপন্যাসের জন্য ল্যাম্বডা সাহিত্য পুরস্কার জিতেছিল উপন্যাসটি এএলএ গে এবং লেসবিয়ান বুক অ্যাওয়ার্ডের জন্যও চূড়ান্ত পর্যায়ে উঠেছিল।
মার্টিনাক পেনসিলভানিয়ার পিটসবার্গে জন্মগ্রহণ করেছেন ও বড় হয় উঠেছেন। তিনি চ্যাথাম কলেজ এবং কলেজ অফ উইলিয়াম অ্যান্ড মেরি শিক্ষা লাভ করেন। ১৯৮২ সালে "ওমানিউজ-" এর যৌথ সম্পাদকীয়তে যোগদানের আগে তিনি ওয়েস্ট ভার্জিনিয়া স্টেট মিউজিয়াম এবং প্রেন্টিস হলের জন্য কাজ করেছিলেন। তিনি ১৯৮৫ সালে দ্য ফেমিনিস্ট প্রেসের প্রযোজনা পরিচালক হন, ১৯৮৮ সালে নারীবাদী সাহিত্য সাময়িকী "কন্ডিশনের" যৌথ সম্পাদকীয়তে যোগদান করেন এবং ১৯৯০ সালে নিউইয়র্ক সিটির লেসবিয়ান এবং গে কমিউনিটি সার্ভিসেস সেন্টারের বোর্ডের সহ সভাপতি হন তিনি ২০০১ থেকে ২০০৯ সাল পর্যন্ত একটি এলজিবিটি সিন্ডিকেট কোম্পানি কিউ সিন্ডিকেটের প্রধান সম্পাদক ছিলেন।
তাঁর প্রথম বই ছিল "ভয়েজস আউট ওয়ান"। এটি ১৯৮৯ সালে প্রকাশিত ছোটগল্পের একটি সংকলন। এতে তাঁর এবং কার্লা টোমাসোর লেখা গল্প সংকলন ছিল। বইটি দ্বিতীয় ল্যাম্বডা সাহিত্য পুরস্কার অনুষ্ঠানে লেসবিয়ান গল্পে আত্মপ্রকাশের জন্য ল্যাম্বডা সাহিত্য পুরস্কারের উদ্দেশ্যে বাছাই তালিকাভুক্ত করা হয়েছিল।
১৯৯০ সালে, তাঁর প্রথম উপন্যাস "আউট অফ টাইম প্রকাশিত" হয়েছিল। এরপরে তিনি "হোম মুভিজ" (১৯৯৩) এবং "চিকেন" (১৯৯৭) উপন্যাসদুটি লেখেন। ৬ষ্ঠ ল্যাম্বডা সাহিত্য পুরস্কার অনুষ্ঠানে "হোম মুভিজ" উপন্যাসটি লেসবিয়ান ল্যাম্বডা সাহিত্য পুরস্কারের চূড়ান্ত পর্বে উঠেছিল।
তিনি ১৯৯০-এর দশকে বেশ কিছু প্রকৃত তথ্যভিত্তিক সাহিত্য কাজ প্রকাশ করেন, যার মধ্যে রয়েছে ১৯৯৬ সালের কে ডি ল্যাংয়ের জীবনী, দ্য "কুইরেস্ট প্লেসেস: এ ন্যাশানাল গাইড টু গে অ্যাণ্ড লেসবিয়ান হিস্টরিক সাইটস" (১৯৯৭), এবং "দ্য লেসবিয়ান অ্যাণ্ড গে বুক অফ লাভ অ্যাণ্ড ম্যারেজ: ক্রিয়েটিং দ্য স্টোরিস অফ আওয়ার লাইভস" (১৯৯৮)। ১৯৯৭ থেকে ২০০৫ সাল পর্যন্ত তিনি পাক্ষিক কলাম "লেসবিয়ান নোটস" লিখেছিলেন, যেটি মার্কিন যুক্তরাষ্ট্র জুড়ে এলজিবিটি প্রকাশনার জন্য নির্বাচন করা হয়েছিল। তিনি পিটসবার্গ, নিউ ইয়র্ক এবং ডিসিতে অভিনীত বেশ কয়েকটি মঞ্চ নাটকও লিখেছেন।
২০১৪ সালে মার্টিনাক উত্তর ক্যারোলিনার শার্লটে চলে যান, যেখানে তিনি শার্লটের নর্থ ক্যারোলিনা বিশ্ববিদ্যালয়ে সৃজনশীল লেখা শেখাতে শুরু করেন। ১৯৯৭ সালের পর তাঁর প্রথম উপন্যাস,"দ্য অ্যাডা ডিকেডস", ২০১৭ সালে প্রকাশিত হয়েছিল এবং এই লেখা এলজিবিটি কথাসাহিত্যের জন্য ফেরো-গ্রুমলে পুরস্কারের চূড়ান্ত পর্বে পৌঁছেছিল। তাঁর পঞ্চম উপন্যাস, "ক্লিও রাইজিং," ২০১৯ সালের এপ্রিলে প্রকাশিত হয়েছিল এবং ২০২০ ইন্ডিপেন্ডেন্ট পাবলিশার বুক অ্যাওয়ার্ডে একটি স্বর্ণপদক জিতেছিল। ২০২১ সালে তিনি দুটি ঐতিহাসিক উপন্যাস লিখেছিলেন: "টেস্টিমনি" এবং "ডিয়ার মিস কুশম্যান," উভয়ই বাইওয়াটার বুকস দ্বারা প্রকাশিত।
মুন্দ্রা তাপবিদ্যুৎ কেন্দ্র

মুন্দ্রা তাপবিদ্যুৎ কেন্দ্র ভারতের গুজরাট রাজ্যের কচ্ছ জেলার মুন্দ্রায় অবস্থিত। বিদ্যুৎ কেন্দ্রটি আদানি পাওয়ারের কয়লা ভিত্তিক বিদ্যুৎ কেন্দ্রগুলির মধ্যে অন্যতম। বিদ্যুৎ কেন্দ্রটির জন্য কয়লা মূলত ইন্দোনেশিয়ার বুনিউ থেকে আমদানি করা হয়। বিদ্যুৎ কেন্দ্রের জন্য পানির উৎস হিসেবে কচ্ছ উপসাগর থেকে সমুদ্রের পানি ব্যবহার করা হয়।
এটি বিশ্বের ১১তম বৃহৎ একক অবস্থানে থাকা কয়লা-ভিত্তিক তাপবিদ্যুৎ কেন্দ্র এবং এনটিপিসি বিন্ধ্যাঞ্চলের পরে ভারতের দ্বিতীয় বৃহত্তম কর্মক্ষম বিদ্যুৎ কেন্দ্র।
প্ল্যান্টে নয়টি পাওয়ার জেনারেটিং ইউনিট রয়েছে, যেখানে ইউনিট ৫ থেকে ৯ পর্যন্ত সুপার-ক্রিটিকাল বয়লার প্রযুক্তিতে তৈরি।
২০১২ সালের জুলাইয়ে আদানি পাওয়ার ইন্দোনেশিয়া থেকে আমদানি করা কয়লার দাম বৃদ্ধির কারণে সেন্ট্রাল ইলেক্ট্রিসিটি রেগুলেটরি কমিশনকে বিদ্যুতের শুল্ক বাড়ানোর জন্য অনুরোধ জানায়।
জামাওয়ার শালবস্ত্র

জামাওয়ার বা "বর্ধিত টুকরা" ভারতের কাশ্মীরে তৈরি একটি বিশেষ ধরনের শাল। "জামা" অর্থ পোশাক ও "ওয়ার/ভার" অর্থ বক্ষ এবং রূপকভাবে শরীরকে বোঝায়। পশমিনা দিয়ে সবচেয়ে ভালো মানের জামাওয়ার তৈরি করা হয়। বুটিদার করা অংশগুলি রেশম বা পলিয়েস্টারের অনুরূপ সুতায় বোনা হয়। বর্তমানে দৃশ্যমান অধিকাংশ নকশাই ফুলের, যার মধ্যে কাইরি প্রধান মোটিফ হিসেবে রয়েছে। ঐতিহাসিকভাবে হস্তনির্মিত আইটেমের কিছু শাল তৈরি হতে কয়েক দশক সময় নিয়েছিল; ফলস্বরূপ, আসল জামাওয়ার শালগুলি অত্যন্ত মূল্যবান। কাশ্মীর ও হিমাচল প্রদেশের অন্যান্য অংশের মতো শহরগুলিতে আধুনিক মেশিনে উৎপাদিত জামাওয়ার ছাপের বস্ত্র কিনতে কম খরচ হয় কিন্তু হাতে তৈরি জামাওয়ার খুব ব্যয়বহুল।
ব্যবসায়ীরা মূলত সমরখন্দ ও বুখারা থেকে এই চীনা রেশম কাপড় ভারতে প্রবর্তন করেছিল এবং এটি রাজবংশ ও অভিজাতদের মধ্যে ব্যাপক জনপ্রিয়তা লাভ করেছিল। রাজা ও অভিজাতরা গজ মাপে বোনা কাপড় কিনতেন এবং এটি একটি গাউন হিসাবে পরতেন বা এটি একটি মোড়ানো বা শাল হিসাবে ব্যবহার করতেন। ভারতে জামাওয়ার বয়ন কেন্দ্রগুলি পবিত্র শহর ও বাণিজ্য কেন্দ্রগুলিতে বিকশিত হয়েছিল। সবচেয়ে সুপরিচিত জামাওয়ার বয়ন কেন্দ্র হল ভারতের কাশ্মীর ও পাঞ্জাব।
এর সমৃদ্ধ ও সূক্ষ্ম কাঁচামালের কারণে ধনী ও প্রভাবশালী বণিকরা সেই সময়ে জামাওয়ার ব্যবহার করতেন, অভিজাত ব্যক্তিরা কেবল এটি ব্যবহার করতে পারতেন তাই নয় বরং মুঘলদের মতোই, নিজেদের জন্য কাপড় তৈরি করার উদ্দেশ্যে, তাঁতিদের নিযুক্তও করতেন। সম্রাট আকবর ছিলেন এর অন্যতম পৃষ্ঠপোষক। তিনি পূর্ব তুর্কিস্তান থেকে অনেক তাঁতিকে কাশ্মীরে নিয়ে আসেন।
লরেন বেথেল

লরেন বেথেল একজন আফ্রিকান-আমেরিকান লেসবিয়ান নারীবাদী কবি এবং লেখক ।
তিনি ইয়েল বিশ্ববিদ্যালয়ের স্নাতক। বেথেল বিভিন্ন প্রতিষ্ঠানে কৃষ্ণাঙ্গ নারী সাহিত্য এবং কৃষ্ণাঙ্গ নারী সংস্কৃতির উপর শিক্ষাদান করেছেন ও বক্তৃতা দিয়েছেন। তিনি বর্তমানে নিউইয়র্ক শহরে একজন ফ্রিল্যান্স সাংবাদিক হিসেবে কাজ করছেন।
তিনি ১৯৬০ এবং ১৯৭০-এর দশকে কমবেহি রিভার কালেক্টিভের সঙ্গে যুক্ত হয়েছিলেন। এই সংগঠনটি নারী মুক্তি আন্দোলনের অংশ ছিল। কমবেহি রিভার কালেক্টিভ ছিল ১৯৭৪ সালে বোস্টনে প্রতিষ্ঠিত একটি কৃষ্ণাঙ্গ নারীবাদী দল। এটি জাতিগত, যৌন, বিষমকামী, অপরিবর্তনীয় জাতিগত বিদ্বেষ এবং শ্রেণী নিপীড়নের বিরুদ্ধে লড়াই করেছিল।
একটি নারীবাদী নিউজ জার্নাল অফ আওয়ার ব্যাকসের একটি সংখ্যায়, ১৯৭৯ সালের ২৪শে ফেব্রুয়ারি তারিখে নিউ ইয়র্ক সিটির উইমেন'স সেন্টারে সংঘটিত তৃতীয় বিশ্ব লেসবিয়ান লেখক সম্মেলনের একজন অংশগ্রহণকারী তাঁর অভিজ্ঞতা বর্ণনা করেছেন, সেখানে লরেন বেথেল এবং বারবারা স্মিথ পাঁচটি উপলব্ধ কর্মশালার মধ্যে একটি কর্মশালা পরিচালনা করেছিলেন। "তৃতীয় বিশ্ব নারীবাদী সমালোচনা" নামে পরিচিত তাঁদের কর্মশালায় বেথেল এবং স্মিথ বিভিন্ন বিষয় নিয়ে আলোচনা করেছিলেন। সেগুলির মধ্যে ছিল "সমালোচনা"র সংজ্ঞা, সমালোচনাকে "সৃজনশীল" শিল্প হিসেবে নেওয়া, শ্বেতাঙ্গ নারীবাদ বনাম কৃষ্ণাঙ্গ নারীবাদ, আন্তঃবিভাগীয় নারীবাদ, এবং কৃষ্ণাঙ্গ লেসবিয়ানদের একীকরণ।
সেই বছরের পরে, ১৯৭৯ সালের নভেম্বরে, লরেন বেথেল এবং বারবারা স্মিথ দুজনে "কন্ডিশনস : ফাইভ এর" "দ্য ব্ল্যাক উইমেনস ইস্যু" র অতিথি সম্পাদনা করেন। এই পত্রিকাটি ছিল মূলত কৃষ্ণাঙ্গ লেসবিয়ান মহিলাদের জন্য একটি সাহিত্য পত্রিকা। এর ভূমিকায় বলা হয়েছিল যে এই সংখ্যাটি "কৃষ্ণাঙ্গ নারীবাদী ও কৃষ্ণাঙ্গ লেসবিয়ান লেখকদের 'অস্তিত্বহীনতা'কে অস্বীকার করে এবং চিরকাল আমাদের অদৃশ্যতাকে অস্বীকার করে, বিশেষ করে নারীবাদী প্রেসে।" বেথেল একটি কবিতা লিখেছিলেন, "হোয়াট চৌ মানে আমরা, সাদা মেয়ে? এছাড়া লিখেছিলেন কুলুড লেসবিয়ান নারীবাদী স্বাধীনতার ঘোষণা", যা এই সংখ্যায় প্রকাশিত হয়েছিল।
বেথেলের একটি প্রবন্ধ, ""দ্য ইনফিনিটি অফ কনশাস পেইন": জোরা নিল হার্স্টন অ্যাণ্ড ব্ল্যাক ফিমেল লিটারারি ট্র্যাডিশন" সেমিনাল বইতে প্রকাশিত হয়েছিল, "অল অফ দ্য উইমেন আর হোয়াইট, অল অফ দ্য ব্ল্যাকস আর মেন, বাট সাম অফ আস আর ব্রেভ: ব্ল্যাক ওম্যানস স্টাডিজ।" এই প্রবন্ধে একজন কালো নারীবাদী সমালোচককে চিহ্নিত করে তিনি লিখেছেন, " . . আমি বিশ্বাস করি কৃষ্ণাঙ্গ নারী লেখকদের একটি পৃথক এবং সনাক্তযোগ্য ঐতিহ্য রয়েছে, একই সাথে আমেরিকা, আফ্রো-আমেরিকান এবং আমেরিকান মহিলা সাহিত্যিক ঐতিহ্যের মধ্যে বিদ্যমান এবং স্বাধীন।"
ব্রুনো সাভিও

ব্রুনো সাভিও দা সিলভা (; জন্ম: ১ আগস্ট ১৯৯৪; ব্রুনো সাভিও নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে মিশরের পেশাদার ফুটবল লিগের শীর্ষ স্তর মিশরীয় প্রিমিয়ার লিগের ক্লাব আল আহলি এবং ব্রাজিল জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত ডান পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে বাম পার্শ্বীয় আক্রমণভাগের খেলোয়াড় অথবা আক্রমণাত্মক মধ্যমাঠের খেলোয়াড় হিসেবে খেলেন।
ব্রুনো সাভিও দা সিলভা ১৯৯৪ সালের ১লা আগস্ট তারিখে ব্রাজিলের পারা দে মিনাসে জন্মগ্রহণ করেছেন এবং সেখানেই তার শৈশব অতিবাহিত করেছেন।
মোমিনুর রশিদ আমিন

মোমিনুর রশিদ আমিন (জন্ম: ১৯৬৪) বাংলাদেশ সিভিল সার্ভিসের একজন অবসরপ্রাপ্ত কর্মকর্তা যিনি সর্বশেষ বাংলাদেশ সিভিল সার্ভিস প্রশাসন একাডেমির রেক্টর (সচিব) হিসেবে দায়িত্ব পালন করেছেন। পূর্বে তিনি মাধ্যমিক ও উচ্চ শিক্ষা বিভাগের অতিরিক্ত সচিব হিসেবে দায়িত্ব পালন করেছেন। 
মোমিনুর রশিদ আমিন কক্সবাজারের রামু উপজেলার জোয়ারিয়ানালায় ১৯৬৪ সালে জন্মগ্রহণ করেন। তিনি জোয়ারিয়ানালা এইচ. এম. সাঁচি উচ্চ বিদ্যালয় থেকে ১৯৮০ সালে এসএসসি ও চট্টগ্রাম সরকারি কলেজ থেকে ১৯৮২ সালে এইচএসসি পাস করেন। তিনি চট্টগ্রাম বিশ্ববিদ্যালয়ের বনবিদ্যা ও পরিবেশবিজ্ঞান ইনস্টিটিউট থেকে ১৯৮৬ সালে বিএসসি (সম্মান) ও প্রিমিয়ার বিশ্ববিদ্যালয় থেকে ২০১২ সালে এমবিএ ডিগ্রি অর্জন করেন।
মোমিনুর রশিদ আমিন বাংলাদেশ সিভিল সার্ভিসের প্রশাসন ক্যাডারের ১০ম ব্যাচের একজন কর্মকর্তা হিসেবে ১৯৯১ সালে সরকারি চাকরিতে যোগ দেন।
প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি সহকারী কমিশনার, সহকারী কমিশনার (ভূমি), উপজেলা নির্বাহী কর্মকর্তা, অতিরিক্ত জেলা প্রশাসক, চট্টগ্রাম সিটি কর্পোরেশনের সাবেক মেয়র এবিএম মহিউদ্দীন চৌধুরীর একান্ত সচিব, বান্দরবান পার্বত্য জেলা পরিষদের মুখ্য নির্বাহী কর্মকর্তা, অর্থ মন্ত্রণালয়ের যুগ্মসচিব, চট্টগ্রাম বিভাগের অতিরিক্ত বিভাগীয় কমিশনার (রাজস্ব), বাংলাদেশ কৃষি উন্নয়ন কর্পোরেশন পরিচালনা বোর্ডের সদস্য এবং মাধ্যমিক ও উচ্চ শিক্ষা বিভাগের অতিরিক্ত সচিবসহ বিভিন্ন দায়িত্ব পালন করেন।
২০২১ সালের জুন মাসে তিনি সচিব পদে পদোন্নতি লাভ করেন। তিনি বাংলাদেশ সিভিল সার্ভিস প্রশাসন একাডেমির রেক্টর হিসেবে দায়িত্ব পালন করেছেন।
মোমিনুর রশিদ আমিন ১৫ মে ২০২৩ সালে সরকারি চাকরি থেকে অবসর গ্রহণ করেন।
ভ্যান ডাইকস

ভ্যান ডাইকস ছিল লেসবিয়ান বিচ্ছিন্নতাবাদী নিরামিষবাদীদের একটি ভ্রমণকারী ব্যান্ড। এটি ১৯৭৭ সালে মার্কিন যুক্তরাষ্ট্রে প্রতিষ্ঠিত হয়েছিল। এর প্রতিষ্ঠাতা ছিলেন হিদার এলিজাবেথ এবং অ্যাঞ্জ স্প্যাল্ডিং। এই গোষ্ঠীর সদস্যদের ডাইক নামে ডাকা হত এবং এরা গাড়িতেই বাস করত। এরা কানাডা, মার্কিন যুক্তরাষ্ট্র এবং মেক্সিকো জুড়ে ভ্রমণ করত, শুধুমাত্র ওমিন'স ল্যাণ্ডে (একটি উদ্দেশ্যমূলক সম্প্রদায়, লেসবিয়ান বিচ্ছিন্নতাবাদীদের দ্বারা সংগঠিত পাল্টা সাংস্কৃতিক, নারী-কেন্দ্রিক স্থান) থামত।
১৯৭৬ সালে, হেদার এলিজাবেথ নেলসন, তাঁর প্রাক্তন বান্ধবী ক্রিস ফক্স এবং অন্য একটি লেসবিয়ান দম্পতি ওমিন'স ল্যাণ্ড তৈরি করার প্রয়াসে টরন্টোর বাইরে সত্তর মাইল দূরে একটি ভগ্নাবস্থার খামার কিনেছিলেন। সেখানে কৃষি স্বনির্ভরতা, বিচ্ছিন্নতাবাদ এবং বহুগামিতা ছিল। টরন্টোতে ভ্রমণের সময় এলিজাবেথের সাথে অ্যাঞ্জ স্প্যাল্ডিংয়ের সাথে দেখা হয়েছিল। অ্যাঞ্জ এক বছর ধরে তার গাড়িতেই বাস করছিলেন। এলিজাবেথ এবং স্প্যাল্ডিং একসাথে ভ্যান ডাইকস গঠন করেন। স্প্যাল্ডিংয়ের নাম হয় ব্রুক ভ্যান ডাইক এবং এলিজাবেথের নাম হয় হেদার ভ্যান ডাইক এবং পরে লেমার ভ্যান ডাইক ( হেডি লেমারের নামানুসারে)। ক্রিস ফক্স হয়েছিলেন থর্ন ভ্যান ডাইক। ভ্যান ডাইকরা তাদের মাথা মুণ্ডন করত, প্রয়োজন না হলে পুরুষদের এড়িয়ে চলত এবং বিশ্বাস করত যে বিশ্ব টেস্টোস্টেরন বিষক্রিয়ার শিকার হচ্ছে। গাড়ি নিয়ে টেক্সাসে পৌঁছোনোর পরে, আরও বেশ কয়েকজন মহিলা এই দলে যোগ দিয়েছিলেন, তাঁরা হলেন: থর্নের বান্ধবী জুডিথ ভ্যান ডাইক, স্কাই ভ্যান ডাইক এবং বার্চ ভ্যান ডাইক। একসাথে, ছয়জন ভ্যান ডাইক চারটি ভ্যান চালিয়ে ইউকাটান উপদ্বীপে গিয়েছিলেন, চিচেন ইৎজা পরিদর্শন করেছিলেন। দলটি কয়েক সপ্তাহ ধরে কোজুমেলে পালোমা নামে এক লেসবিয়ানের বাড়িতে অবস্থান করেছিল। কোজুমেলে, ভ্যান ডাইকসকে মেক্সিকান পুলিশ অস্পষ্ট অভিযোগে গ্রেপ্তার করেছিল এবং কয়েক ঘন্টা জেলে আটকে রেখেছিল। বেলিজে যাওয়ার একটি প্রচেষ্টা বাতিল করা হয়েছিল এবং ভ্যান ডাইকস মার্কিন যুক্তরাষ্ট্রে ফিরে আসে। ভ্যান ডাইকস অ্যারিজোনা, আরকানসাস, ক্যালিফোর্নিয়া, ফ্লোরিডা, উত্তর ক্যারোলিনা, ওরেগন, টেক্সাস এবং নিউ মেক্সিকোতে "ওমিন'স ল্যাণ্ড" পরিদর্শন করেছিল। জুডিথ ভ্যান ডাইক সান ফ্রান্সিসকোতে যৌন-ইতিবাচক নারীবাদী প্যাট ক্যালিফিয়া এবং গেইল রুবিনের সাথে দেখা করেন। তাঁরা সামোইস নামক একটি লেসবিয়ান বিডিএসএম গ্রুপের সাথে যুক্ত ছিলেন। ভ্যান ডাইকস দল এস/এম (মনস্তাত্ত্বিক প্রবণতা বা যৌন অনুশীলন যা নৃশংস আচরণ এবং আত্মনিগ্রহ উভয় দ্বারা চিহ্নিত করা হয়) এবং চামড়ার সংস্কৃতি (যৌন কার্যকলাপের সময় চামড়ার পোশাকের ব্যবহার) গ্রহণ করে। ১৯৭৯ সালে, ভ্যান ডাইকস মিশিগান ওমিন'স মিউজিক ফেস্টিভালে প্রথম এস/এম কর্মশালা তৈরি করেছিল, এই নিয়ে বিতর্ক সৃষ্টি হয়েছিল।
লেমার ভ্যান ডাইক "ভ্যান ডাইক কমিক্স" শিরোনামের একটি কমিক বইয়ে ভ্যান ডাইকসের অ্যাডভেঞ্চারগুলি তারিখ অনুযায়ী সাজিয়েছেন।
মাউথ্স অফ রেইন

বৃষ্টির মুখ বা মাউথস অফ রেইন: অ্যান অ্যান্থলজি অফ ব্ল্যাক লেসবিয়ান থট হল ব্রায়োনা সিমোন জোন্স দ্বারা সম্পাদিত একটি তথ্যভিত্তিক সাহিত্য সংকলন। এটি এই সম্পাদনার প্রথম আত্মপ্রকাশ। এতে অড্রে লর্ড, চেরিল ক্লার্ক এবং বেটিনা লাভের মতো কৃষ্ণাঙ্গ লেসবিয়ান নারীবাদীদের প্রবন্ধ, কবিতা এবং অন্যান্য লেখা রয়েছে। বইটি ২০২১ সালের ১লা ফেব্রুয়ারি, দ্য নিউ প্রেস থেকে প্রকাশিত হয়েছিল। বইটি জুডি গ্রান পুরস্কার এবং সংকলনের জন্য ল্যাম্বডা সাহিত্য পুরস্কার পেয়েছে। 
বৃষ্টির মুখ হল লেখার একটি সংকলন। এর রচনাগুলির কালক্রম ১৯০৯ - ২০১৯ পর্যন্ত। এখানে আছে কৃষ্ণাঙ্গ লেসবিয়ান মহিলাদের রচনা এবং তাঁদের সঙ্গে যাঁদের ঘনিষ্ঠ সম্পর্ক রয়েছে এমন অন্যান্য মানুষের রচনা। বেভারলি গাই-শেফটালের "ওয়ার্ডস অফ ফায়ারের" সঙ্গী হিসাবে এটিকে তৈরি করা হয়েছিল এবং এতে অ্যালিস ওয়াকার, চেরিল ক্লার্ক, অড্রে লর্ড, পাওলি মারে, বারবারা স্মিথ এবং বেটিনা লাভের লেখা রয়েছে।
এর বিষয়বস্তুর মধ্যে আছে প্রবন্ধ, কবিতা, ছোট কথাসাহিত্য, এবং ব্যক্তিগত স্মৃতি বিভাগ। সংকলনটি পাঁচটি বিভাগে বিভক্ত, প্রতিটিতে আলাদা বিভাগে বিস্তৃত মনোযোগ দেওয়া হয়েছে: প্রেমময়তার ব্যবহার; নিপীড়ন এবং পরিচয়ের রাজনীতির আন্তঃসম্পর্ক; বেরিয়ে আসা এবং প্রবেশ করা; পবিত্র; এবং মৌলবাদী ভবিতব্যতা। যে বিষয়গুলি এর মধ্যে স্থান পেয়েছে তার মধ্যে রয়েছে যৌনতা, আফ্রোফিউচারিজম এবং সাদা সমালোচক।
এর সম্পাদক, ব্রায়োনা সিমোন জোন্স হলেন আফ্রিকান আমেরিকান এবং জ্যামাইকান বংশোদ্ভূত একজন কৃষ্ণাঙ্গ লেসবিয়ান নারীবাদী। তিনি ২০২১ সালে মিশিগান স্টেট ইউনিভার্সিটি থেকে ইংরেজিতে নিজের ডক্টরেট ডিগ্রি লাভ করেন জোন্স বলেছেন তাঁর লক্ষ্য ছিল "স্বাধীনতার গতিপথ চিহ্নিত করা, স্ব থেকে সম্প্রদায়ে উত্তরণ, কৃষ্ণাঙ্গ লেসবিয়ান চিন্তাধারার মাধ্যমে।" 
"বৃষ্টির মুখ" ইতিবাচক সমালোচনামূলক সমাদর পেয়েছিল। "লাইব্রেরি জার্নাল" এই সংকলনকে একটি তারকাচিহ্নিত পর্যালোচনা দিয়েছিল, যেখানে আহলিয়া ব্রাটজলার লিখেছেন "যেকোনো সামাজিক বিজ্ঞানের শেলফের একটি অপরিহার্য উপাদান, "এটি" রূপান্তরকারী, পড়া অত্যাবশ্যক।" ল্যাম্বডা সাহিত্যের চার্লস গ্রিন এই সংগ্রহটিকে "সাময়িক লেখাগুলির একটি সংকলন হিসাবে প্রশংসা করেছেন যা অবশ্যই সম্প্রদায়ের মধ্যে এবং তার বাইরেও কথোপকথন, সংযোগ এবং ধারণার জন্ম দেবে।" "পাবলিশার্স উইকলি" এটিকে "অনুপ্রেরণাদায়ক এবং অসাধারণ" বলে উল্লেখ করেছে।
বিল নেলসন

বিল নেলসন (জন্ম সেপ্টেম্বর ২৯, ১৯৪২) হলেন একজন আমেরিকান রাজনীতিবিদ এবং অ্যাটর্নি যিনি ন্যাশনাল অ্যারোনটিক্স অ্যান্ড স্পেস অ্যাডমিনিস্ট্রেশন (NASA) এর প্রশাসক হিসাবে কাজ করছেন। তিনি ২০০১ থেকে ২০১৯ পর্যন্ত ফ্লোরিডা থেকে মার্কিন যুক্তরাষ্ট্রের সিনেটর হিসাবে দায়িত্ব পালন করেছিলেন।
দ্য স্ট্রেট মাইন্ড অ্যান্ড এসেজ (প্রবন্ধ সংকলন)

দ্য স্ট্রেইট মাইন্ড অ্যান্ড আদার এসেজ হল ১৯৯২ সালের মনিক উইটিগের প্রবন্ধের একটি সংকলন।
সংগ্রহটি ২০০১ সালে ফরাসি ভাষায় "লা পেনেসি স্ট্রেইট" নামে অনুবাদ করা হয় ১৯৭৮ সালে আধুনিক ভাষা সমিতির বার্ষিক সম্মেলনে শিরোনাম প্রবন্ধ, "স্ট্রেইট মাইন্ড" পড়ে শোনানো হয়েছিল 
১৯৭৯ সালের এপ্রিলে, বার্নার্ড কলেজের ইভেন্ট "দ্য স্কলার অ্যান্ড দ্য ফেমিনিস্ট কনফারেন্স, দ্য ফিউচার অফ ডিফারেন্স"-এ উইটিগ তাঁর প্রবন্ধ "দ্য স্ট্রেইট মাইন্ড" পড়ে শোনান। সকালের মূল বক্তব্য হিসেবে এটি পরিবেশিত হয়েছিল। প্রবন্ধটি ফরাসি ভাষায় "কোয়েশ্চেনস ফেমিনিস্টেস-"এ প্রকাশিত হয়েছিল। সেখানে যৌথ সম্পাদকদের মধ্যে উইটিগ অন্তর্ভুক্ত ছিলেন। "লেসবিয়ান প্রশ্ন" নিয়ে বিতর্কে এই সমষ্টি বিভক্ত হয়ে যায়। যার ফলে সম্পাদকীয় সমষ্টির বিলুপ্তি ঘটে এবং প্রকাশনার সমাপ্তি ঘটে। এটি "ফেমিনিস্ট সংখ্যায়" ইংরেজিতেও প্রকাশিত হয়েছে।
১৯৭৯ সালের সেপ্টেম্বরে, নিউ ইয়র্ক বিশ্ববিদ্যালয়ে অনুষ্ঠিত "দ্বিতীয় লিঙ্গের ৩০তম বার্ষিকী সম্মেলনে" "ওয়ান ইজ নট বর্ন আ ওম্যান" বক্তৃতাটি প্রদত্ত হয়। এর মাধ্যমে লেসবিয়ানদের জন্য সিমন দ্য বোভোয়ার নারীবাদী রাজনৈতিক দৃষ্টিভঙ্গির ফলাফল তুলে ধরেন। উইটিগ লিখেছেন মনে করা হয় "লেসবিয়ানস আর নট উইমেন" (লেসবিয়ানরা নারী নন) এই ধারণার অধীনে "নারী" শব্দটি পুরুষদের দ্বারা সংজ্ঞায়িত করা হয়েছে। অধিকন্তু, তিনি লেসবিয়ানদের পলাতক ক্রীতদাসের সাথে তুলনা করেন। 
"দ্য ট্রোজান হর্স" তাঁর সাহিত্যের তত্ত্বকে "যুদ্ধের যন্ত্র" হিসেবে ব্যাখ্যা করে,এটি ছিল জিল দ্যলোজের প্রতিধ্বনি।
হামিদা বেগম

মোসাম্মৎ হামিদা বেগম বাংলাদেশ সিভিল সার্ভিসের একজন অবসরপ্রাপ্ত কর্মকর্তা যিনি সর্বশেষ পল্লী উন্নয়ন ও সমবায় বিভাগের সিনিয়র সচিব হিসেবে দায়িত্ব পালন করেন। ইতিপূর্বে তিনি পার্বত্য চট্টগ্রাম বিষয়ক মন্ত্রণালয়ের সচিব হিসেবে দায়িত্ব পালন করেন।
হামিদা নরসিংদী জেলায় জন্মগ্রহণ করেন। তিনি ঢাকা বিশ্ববিদ্যালয় থেকে লোকপ্রশাসন বিষয়ে স্নাতক (সম্মান) ও স্নাতকোত্তর ডিগ্রি অর্জন করেন। দেশ ও বিদেশে তিনি একাধিক প্রশিক্ষণ লাভ করেছেন।
হামিদা বেগম বিসিএস প্রশাসন ক্যাডারের কর্মকর্তা হিসেবে ১৯৯১ সালে সরকারি চাকরিতে যোগদান করেন। প্রশাসনের বিভিন্ন স্তরে তিনি কর্মরত ছিলেন। তিনি স্বাস্থ্য ও পরিবার কল্যাণ মন্ত্রণালয়ে সহকারী সচিব, গৃহায়ন ও গণপূর্ত মন্ত্রণালয় এবং মহিলা ও শিশু বিষয়ক মন্ত্রণালয়ে সিনিয়র সহকারী সচিব, বাংলাদেশ লোক-প্রশাসন প্রশিক্ষণ কেন্দ্র এবং বাংলাদেশ সিভিল সার্ভিস প্রশাসন একাডেমির পরিচালক, জনপ্রশাসন মন্ত্রণালয়ে যুগ্মসচিব এবং অতিরিক্ত সচিব হিসেবে জনপ্রশাসন মন্ত্রণালয়ে সংগঠন ও ব্যবস্থাপনা অনুবিভাগের প্রধানসহ বিভিন্ন দায়িত্ব পালন করেছেন।
২০২১ সালের ফেব্রুয়ারি মাসে তিনি সচিব পদে পদোন্নতি লাভ করেন। তিনি পার্বত্য চট্টগ্রাম বিষয়ক মন্ত্রণালয়ে সচিব হিসেবে দায়িত্ব পালন করেছেন।
২২ মে ২০২৩ সালে হামিদা বেগমকে স্থানীয় সরকার, পল্লী উন্নয়ন ও সমবায় মন্ত্রণালয়ের পল্লী উন্নয়ন ও সমবায় বিভাগের সচিব হিসেবে নিয়োগ দেয়া হয়।
শিসান্দ্রা মাইক্রান্‌থা

শিসান্দ্রা মাইক্রান্‌থা বা Schisandra micrantha হল আরোহী উদ্ভিদের একটি প্রজাতি। এটি প্রথম ১৯৪৭ সালে সার্জেন্টিয়া জার্নালে এসি স্মিথ কর্তৃক প্রকাশিত হয়েছিল এই প্রজাতিটি স্বীকৃত এবং মণিপুরের আসাম থেকে চীনের ইউনান প্রদেশ পর্যন্ত বিস্তৃত অঞ্চলের স্থানীয় একটি প্রজাতি যা প্রাথমিকভাবে নাতিশীতোষ্ণ জীবাঞ্চলে বড় হয়। এর প্রাকৃতিক পরিসরের মধ্যে রয়েছে আসাম, দক্ষিণ-মধ্য চীন এবং মায়ানমার। 
গাছটিতে মে থেকে জুলাই পর্যন্ত ফুল ফোটে, এবং ফল ধরার সময় আগস্ট থেকে সেপ্টেম্বর পর্যন্ত। 
শিসান্দ্রা মাইক্রান্‌থা সাধারণত ১২০০-২৯০০ মিটার উচ্চতায় এবং প্রায়ই নদীর কাছাকাছি বনে পাওয়া যায়। উদ্ভিদটির ঔষধি গুণ রয়েছে এবং বিভিন্ন কাজে ব্যবহৃত হয়।
এ কে এম শামিমুল হক ছিদ্দিকী

এ কে এম শামিমুল হক ছিদ্দিকী বাংলাদেশ সিভিল সার্ভিসের একজন কর্মকর্তা। তিনি জাতীয় গৃহায়ন কর্তৃপক্ষের চেয়ারম্যান (অতিরিক্ত সচিব) ছিলেন। বর্তমানে তিনি ভূমি আপিল বোর্ডের চেয়ারম্যান (সচিব) হিসেবে দায়িত্ব পালন করছেন।
শামিমুল হক বাংলাদেশ সিভিল সার্ভিসের একজন কর্মকর্তা হিসেবে প্রশাসনের বিভিন্ন স্তরে দায়িত্ব পালন করেছেন। তিনি নৌপরিবহন মন্ত্রণালয়ের অতিরিক্ত সচিব, শেখ হাসিনা জাতীয় যুব উন্নয়ন ইনস্টিটিউটের মহাপরিচালক এবং জাতীয় গৃহায়ন কর্তৃপক্ষের চেয়ারম্যানসহ বিভিন্ন দায়িত্ব পালন করেছেন। ২০২২ সালের ৩১ ডিসেম্বর তিনি সচিব পদে পদোন্নতি লাভ করেন। বর্তমানে তিনি ভূমি আপিল বোর্ডের চেয়ারম্যান (সচিব) হিসেবে দায়িত্ব পালন করছেন।
রাচেল লো

র‍্যাচেল লো (৬ জুলাই ১৯২৩ - ১৪ ডিসেম্বর ২০১৪) একজন ব্রিটিশ চলচ্চিত্র ইতিহাসবিদ, যিনি সাত-খণ্ডের "দ্য হিস্ট্রি অফ দ্য ব্রিটিশ ফিল্মের" লেখক হিসাবে সর্বাধিক পরিচিত।
আজ জাহির জেলা

আজ জাহির জেলা হল ইয়েমেনের আল জাফ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ২৫৭০৪ জন।
জন লোডেন

জন হপকিন্স লোডেন (জন্ম ১ মে ১৯৫৩) ব্রিটিশ শিল্পকলা ইতিহাসবিদ যিনি কোর্টউল্ড ইনস্টিটিউটে শিল্পের ইতিহাসের অধ্যাপক, যেখানে তিনি ১৯৮২ সালে যোগদান করেন।
লোডেন কেমব্রিজ বিশ্ববিদ্যালয়ের একজন স্নাতক এবং পূর্বে সেন্ট অ্যান্ড্রুজে পড়াশোনা করেন। আলোকিত পাণ্ডুলিপিতে তাঁর বিশেষত্ব রয়েছে।
মার্টিন লিন

মার্টিন লিন (৩১ আগস্ট ১৯৫১ - ১৫ এপ্রিল ২০০৫) ছিলেন একজন ব্রিটিশ এবং নাইজেরীয় ইতিহাসবিদ এবং একাডেমিক, আফ্রিকান ইতিহাসে বিশেষজ্ঞ। ইলোরিন বিশ্ববিদ্যালয়ে অধ্যাপনা করার পর, তিনি কুইন্স ইউনিভার্সিটি বেলফাস্টের আফ্রিকান ইতিহাসের অধ্যাপক ছিলেন। তিনিই প্রথম ব্যক্তি যিনি আয়ারল্যান্ডে আফ্রিকান ইতিহাসে অধ্যাপক পদে অধিষ্ঠিত হন।
টম লাইসেন্স

টম অলিভার লাইসেন্স এফএসএ, এফআরহিস্টএস, একজন ব্রিটিশ ইতিহাসবিদ যিনি ভিক্টোরিয়ান ভোক্তা বর্জ্যের প্রতি অতিরিক্ত আগ্রহ সহ ৯৫০-১২০০ সময়কালের বিশেষজ্ঞ। তিনি ইস্ট অ্যাংলিয়া বিশ্ববিদ্যালয়ের মধ্যযুগীয় ইতিহাস এবং ভোক্তা সংস্কৃতির অধ্যাপক এবং ইস্ট অ্যাংলিয়ান স্টাডিজ সেন্টারের পরিচালক। 
ভিক্টোরিয়ান ভোক্তা বর্জ্য নিয়ে তার কাজ, যা তার বই এবং ওয়েবসাইট "হোয়াট দ্য ভিক্টোরিয়ান্স থ্রো অ্যাওয়েতে" উপস্থাপন করা হয়েছে, যা আন্তর্জাতিক প্রেস কভারেজকে আকর্ষণ করেছে।
বার্ট আল আনান জেলা

বার্ট আল আনান জেলা হল ইয়েমেনের আল জাফ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ৫৯৪৬৩ জন।.
কার্ল লেজার

কার্ল জোসেফ লেজার (২৪ অক্টোবর ১৯২০ - ২৭ মে ১৯৯২) একজন জার্মান বংশোদ্ভূত ব্রিটিশ ইতিহাসবিদ ছিলেন যিনি ১৯৪৮ থেকে ১৯৮৪ সাল পর্যন্ত অক্সফোর্ডের ম্যাগডালেন কলেজের ইতিহাসে সভ্য এবং শিক্ষক ছিলেন এবং ১৯৮৪ থেকে ১৯৮৮ সাল পর্যন্ত অক্সফোর্ড বিশ্ববিদ্যালয়ের মধ্যযুগীয় ইতিহাসের চিচেলে অধ্যাপক ছিলেন।
খাব্ব ওয়া আশ শাফ জেলা

খাব্ব ওয়া আশ শাফ জেলা হল ইয়েমেনের আল জাফ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ৮০১৯৩ জন। জনসংখ্যা ও এলাকা অনুসারে এটি আল-জাওফ গভর্নরেটের বৃহত্তম জেলা ও সবচেয়ে কম ঘনবসতিপূর্ণ। এটি আল-জাওফ গভর্নরেটের মোট এলাকার ৮২% এলাকা নিয়ে গঠিত।
খারাব আল মারাশি জেলা

খারাব আল মারাশি জেলা হল ইয়েমেনের আল জাফ গভর্নরেটের একটি জেলা । ২০০৩ সালের হিসাবে এ জেলার জনসংখ্যা ৬৩৫৩২ জন।
রাজুজাহ জেলা

রাজুজাহ জেলা ইয়েমেনের আল জাফ গভর্নরেটের একটি জেলা ।২০০৩ সালের হিসাবে এ জেলার জনসংখ্যা ৭৩৭২৩ জন।
মিখাইলো মুদ্রিক

মিখাইলো পেত্রোভিচ মুদ্রিক (; জন্ম: ৫ জানুয়ারি ২০০১; মিখাইলো মুদ্রিক নামে সুপরিচিত) হলেন একজন ইউক্রেনীয় পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসি এবং ইউক্রেন জাতীয় দলের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় হিসেবে খেলেন।
২০১৬ সালে, মুদ্রিক ইউক্রেন অনূর্ধ্ব-১৬ দলের হয়ে ইউক্রেনের বয়সভিত্তিক পর্যায়ে অভিষেক করেছিলেন। প্রায় ছয় বছর যাবত ইউক্রেনের বয়সভিত্তিক দলের হয়ে খেলার পর, তিনি ২০২২ সালে ইউক্রেনের হয়ে আন্তর্জাতিক পর্যায়ে অভিষেক করেছেন; ইউক্রেনের জার্সি গায়ে তিনি এপর্যন্ত ৮ ম্যাচে অংশগ্রহণ করেছেন।
মিখাইলো পেত্রোভিচ মুদ্রিক ২০০১ সালের ৫ই জানুয়ারি তারিখে ইউক্রেনের ক্রাসনোহরাদে জন্মগ্রহণ করেছেন এবং সেখানেই তার শৈশব অতিবাহিত করেছেন।
মুদ্রিক ইউক্রেন অনূর্ধ্ব-১৬, ইউক্রেন অনূর্ধ্ব-১৭, ইউক্রেন অনূর্ধ্ব-১৯ এবং ইউক্রেন অনূর্ধ্ব-২১ দলের হয়ে খেলার মাধ্যমে ইউক্রেনের প্রতিনিধিত্ব করেছেন। ২০১৬ সালে তিনি ইউক্রেন অনূর্ধ্ব-১৬ দলের হয়ে আন্তর্জাতিক পর্যায়ে অভিষেক করেছেন। ইউক্রেনের বয়সভিত্তিক দলের হয়ে তিনি প্রায় ৬ বছরে ৪৪ ম্যাচে অংশগ্রহণ করে ১৪টি গোল করেছেন।
অক্সফোর্ড ডিকশনারি অব ইসলাম

অক্সফোর্ড ডিকশনারি অব ইসলাম () ২০০৩ সালে অক্সফোর্ড বিশ্ববিদ্যালয় থেকে প্রকাশিত একটি শব্দকোষ, যা ইসলাম ও পাশ্চাত্যের উপর বিশেষ জোর দিয়ে আধুনিক ইসলামের ধর্মীয়, রাজনৈতিক এবং সামাজিক ক্ষেত্রের প্রায় ২০০০টি ভুক্তি অন্তর্ভুক্ত করে। এটি মূলত ১৯ এবং ২০ শতকের উপর ফোকাস করে, পশ্চিমাদের কাছে সবচেয়ে আগ্রহের বিষয়গুলিতে জোর দেয়। এতে যা আবির্ভূত হয় তা হল আধুনিক ইসলামি বিশ্বের ধর্মীয়, রাজনৈতিক এবং সামাজিক ক্ষেত্রের একটি অত্যন্ত তথ্যপূর্ণ চেহারা।
মৃত্যুঞ্জয় চৌধুরী

মৃত্যুঞ্জয় চৌধুরী (জন্ম: ২৮ জুন ২০০১) একজন বাংলাদেশী ক্রিকেটার। মৃত্যুঞ্জয় চৌধুরী ২০২০ অনূর্ধ্ব-১৯ ক্রিকেট বিশ্বকাপের জন্য বাংলাদেশের স্কোয়াডের অংশ ছিলেন, যদিও পরে চোটের কারণে তিনি টুর্নামেন্ট থেকে বাদ পড়েছিলেন। চোটের কারণে বাংলাদেশ ক্রিকেট বোর্ড (বিসিবি) চৌধুরীকে অস্ত্রোপচারের জন্য অস্ট্রেলিয়ায় পাঠায়।
২০২০ সালের অক্টোবরে, চৌধুরীকে ২০২০-২১ বিসিবি প্রেসিডেন্ট কাপের জন্য মাহমুদুল্লাহ একাদশ স্কোয়াডে নাম দেওয়া হয়েছিল। ২০২১ সালের ঢাকা প্রিমিয়ার ডিভিশন টি-টোয়েন্টি ক্রিকেট লিগে শাইনপুকুর ক্রিকেট ক্লাবের হয়ে ৩১ মে ২০২১ তারিখে তার টি-টোয়েন্টি অভিষেক হয়। ২০২১-২২ জাতীয় ক্রিকেট লিগে খুলনা বিভাগের হয়ে ৩১ অক্টোবর ২০২১-এ তার প্রথম-শ্রেণীর ক্রিকেটে অভিষেক হয়। ২০২১-২২ বাংলাদেশ ক্রিকেট লিগ ওয়ানডে টুর্নামেন্টে সেন্ট্রাল জোনের হয়ে ৯ জানুয়ারী ২০২২-এ তার লিস্ট এ অভিষেক হয়।
২০২১-২২ বাংলাদেশ প্রিমিয়ার লিগের (বিপিএল) জন্য প্লেয়ার্স ড্রাফট চলাকালীন চট্টগ্রাম চ্যালেঞ্জার্স কর্তৃক তাকে নির্বাচিত করা হয়। ২৯ জানুয়ারী ২০২২-এ, তিনি সিলেট সানরাইজার্সের বিপক্ষে বিপিএলে অভিষেক করেন, সেই ম্যাচের হ্যাটট্রিক করেন এবং ম্যাচের সেরা খেলোয়াড় নির্বাচিত হন।
অক্সফোর্ড এনসাইক্লোপিডিয়া অব ইসলাম এন্ড উইমেন

অক্সফোর্ড এনসাইক্লোপিডিয়া অব ইসলাম এন্ড উইমেন () ২০১৩ সালে অক্সফোর্ড বিশ্ববিদ্যালয় থেকে প্রকাশিত একটি বিশ্বকোষ, যা ইসলামে নারীদের অধ্যয়নের প্রধান বিষয়গুলির উপর স্পষ্ট, বর্তমান ও ব্যাপক তথ্য প্রদান করে। সমসাময়িক বিষয়গুলির উপর মনোযোগ দিয়ে শীর্ষস্থানীয় আন্তর্জাতিক বিশেষজ্ঞদের দ্বারা রচিত ৪৫০টিরও বেশি নিবন্ধ দিয়ে গ্রন্থটি সাজানো হয়েছে, এটি গবেষণার এই বিকাশমান অঞ্চলের সমস্ত দিককে কভার করে সঠিক ওভারভিউ নিবন্ধগুলির জন্য একটি একক উৎস। ইসলাম এবং নারীর উপর গবেষণার মধ্যে রয়েছে অভিবাসন এবং সংখ্যালঘু, সংস্কৃতি এবং অভিব্যক্তি, রাজনীতি এবং সম্প্রদায়, সমাজ, সেইসাথে বিজ্ঞান, চিকিৎসা এবং শিক্ষা সহ বিগত ২০ বছরে নারীদের নিয়ে প্রসারিত অন্যান্য ক্ষেত্র। এটি "অক্সফোর্ড এনসাইক্লোপিডিয়া অব ইসলামিক ওয়ার্ল্ডের" ভিত্তি করে রচিত হয়।
মার্কাস বেটিনেলি

মার্কাস বেটিনেলি (; জন্ম: ২৪ মে ১৯৯২) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংল্যান্ডের পেশাদার ফুটবল লিগের শীর্ষ স্তর প্রিমিয়ার লিগের ক্লাব চেলসির গোলরক্ষক হিসেবে খেলেন।
২০১৫ সালে, বেটিনেলি ইংল্যান্ড অনূর্ধ্ব-২১ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।
মার্কাস বেটিনেলি ১৯৯২ সালের ২৪শে মে তারিখে ইংল্যান্ডের ক্যাম্বারওয়েলে জন্মগ্রহণ করেছেন এবং সেখানেই তার শৈশব অতিবাহিত করেছেন।
বেটিনেলি ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৫ সালে তিনি ইংল্যান্ড অনূর্ধ্ব-২১ দলের হয়ে আন্তর্জাতিক পর্যায়ে অভিষেক করেছেন। ইংল্যান্ডের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।
অক্সফোর্ড এনসাইক্লোপিডিয়া অব ইসলাম এন্ড পলিটিক্স

অক্সফোর্ড এনসাইক্লোপিডিয়া অব ইসলাম এন্ড পলিটিক্স () ২০১৪ সালে অক্সফোর্ড বিশ্ববিদ্যালয় থেকে প্রকাশিত একটি বিশ্বকোষ, যা ইসলাম এবং মুসলিম বিশ্বের রাজনৈতিক মাত্রার গভীর কভারেজ প্রদান করে। ঊনবিংশ এবং বিংশ শতাব্দীতে মুসলিম সমাজের বিভিন্ন উন্নয়ন যেমন: অভ্যন্তরীণ ক্ষয় এবং সংস্কারের জন্য নিরলস অনুসন্ধানের উপলব্ধি; ইসলামী খেলাফতের পতন; পশ্চিমা উপনিবেশবাদের অধীনে মুসলিম বিশ্বের অধিকাংশ অংশের পতন; জাতি-রাষ্ট্রের উত্থান; ধর্মনিরপেক্ষ মতাদর্শের আধিপত্য; ইসলামী পুনরুজ্জীবন আন্দোলনের উত্থান এবং বিশ্বাস ভিত্তিক রাজনৈতিক, অর্থনৈতিক এবং সামাজিক বিকল্প; এবং ইসলামী আন্দোলন এবং ধর্মনিরপেক্ষ অনুপ্রাণিত শাসনব্যবস্থার মধ্যে সংঘর্ষ ইত্যাদি এই মাত্রাগুলিকে কেন্দ্র করে একটি প্রধান রেফারেন্স কাজের প্রয়োজনীয়তা দেখা দেয়। এটি ২০০৯ সালে প্রকাশিত "অক্সফোর্ড এনসাইক্লোপিডিয়া অব ইসলামিক ওয়ার্ল্ডের" উপর ভিত্তি করে রচিত হয়। এটি তার নতুন এবং আপডেট করা ভুক্তিগুলোকে একত্রিত করে, যা রাজনৈতিক বিজ্ঞানের প্রধান থিমগুলির চারপাশে থিম্যাটিকভাবে সংগঠিত হয়: ধারণা, মূল্যবোধ, চিন্তাভাবনা, মতাদর্শ, কাঠামো, প্রতিষ্ঠান এবং সিস্টেম। এটি অন্তর্নিহিত বিষয়গুলিকে কভার করে যা মুসলিম বিশ্বের জন্য অনন্য, মৌলিক বিশ্বাস সহ; মুসলিম রাজনৈতিক ইতিহাস; নির্দিষ্ট ভৌগোলিক অঞ্চলে ইসলাম; চিন্তাবিদ এবং সংস্কারক; আন্দোলন, সমাজ এবং অর্থনীতি; এবং আন্তর্জাতিক সম্পর্ক, এই গুরুত্বপূর্ণ বিষয়ে একটি একক, বিশেষ রেফারেন্স উৎস তৈরি করে।
বায়োগ্রাফিক্যাল এনসাইক্লোপিডিয়া অব ইসলামিক ফিলোসোফি

বায়োগ্রাফিক্যাল এনসাইক্লোপিডিয়া অব ইসলামিক ফিলোসোফি () ২০০৬ সালে অক্সফোর্ড বিশ্ববিদ্যালয় থেকে প্রকাশিত ইসলামি দর্শনের একটি বিশ্বকোষ। ইসলামি বিশ্বে দর্শনের প্রতি আগ্রহের একটি দীর্ঘ ঐতিহ্য রয়েছে এবং এই ঐতিহ্যের মধ্যে কিছু প্রধান চিন্তাবিদদের জীবনকে উপস্থাপন করাই এই বিশ্বকোষের লক্ষ্য।
দর্শনের ধারণাটি ব্যাপকভাবে ব্যাখ্যা করা হয়েছে এমন বিপুল সংখ্যক বুদ্ধিজীবীকে অন্তর্ভুক্ত করা হয়েছে যারা ধারণাগত বিষয়গুলিতে আগ্রহী ছিলেন যা হয় সরাসরি দর্শনের সাথে সম্পর্কিত বা সামগ্রিকভাবে ইসলামি দর্শনের পটভূমির অংশ। উল্লেখযোগ্য ফকিহ চিন্তাবিদ, ধর্মতত্ত্ববিদ, রাজনৈতিক চিন্তাবিদ এবং এমনকি ভূগোলবিদদের জীবন সম্পর্কে বিশদ বিবরণ অন্তর্ভুক্ত করা হয়েছে যেখানে তাদের জীবন ইসলামি বিশ্বের দর্শনের অগ্রগতির প্রাসঙ্গিক সূচক। জীবনীমূলক ভুক্তিগুলিতে বিশ্বাসের ভিত্তি থেকে ইসলামিক দর্শনের সমস্ত প্রধান চিন্তাবিদ, সেইসাথে ছোটখাটো কিন্তু উল্লেখযোগ্য ব্যক্তিত্ব অন্তর্ভুক্ত রয়েছে, যাদের অনেকের আগে ইংরেজিতে প্রোফাইল বা বর্ণনা করা হয়নি। এতে ধ্রুপদী ফালাসিফা থেকে সুফি অতীন্দ্রিয়বাদ পর্যন্ত প্রতিটি প্রধান চিন্তাধারার প্রতিনিধিত্ব করা হয়, এবং ভুক্তিগুলি বিশ্বাসের প্রাথমিক বছর থেকে আধুনিক যুগ পর্যন্ত সময় জুড়ে থাকে।
প্রবীর আচার্য

প্রবীর আচার্য (জন্ম ৩ নভেম্বর ১৯৬১) একজন ভারতীয় প্রাক্তন ক্রিকেটার । তিনি ১৯৯৫/৯৬ সালে বাংলার হয়ে দুটি প্রথম-শ্রেণীর ম্যাচ খেলেছিলেন।
জেমস আলেকজান্ডার

জেমস আলেকজান্ডার (৩ সেপ্টেম্বর ১৯১৬ – ২৩ অক্টোবর ১৯৪৩) ছিলেন একজন ইংরেজ ক্রিকেটার। তিনি ১৯৩৬ থেকে ১৯৩৮ মধ্যে বাংলার হয়ে দুটি প্রথম-শ্রেণীর ম্যাচ খেলেন। তিনি দ্বিতীয় বিশ্বযুদ্ধের সময় অ্যাকশনে নিহত হন।
কাজী ওয়াছি উদ্দিন

কাজী ওয়াছি উদ্দিন বাংলাদেশি অবসরপ্রাপ্ত সরকারি কর্মকর্তা যিনি সর্বশেষ গৃহায়ন ও গণপূর্ত মন্ত্রণালয়ের সচিব হিসেবে দায়িত্ব পালন করেন। এই পদে নিয়োগ লাভের আগে তিনি একই মন্ত্রণালয়ের অতিরিক্ত সচিব (প্রশাসন অনুবিভাগ-২) হিসেবে দায়িত্ব পালন করেন।
ওয়াছি উদ্দিন গোপালগঞ্জের কাশিয়ানী উপজেলার তারাইল গ্রামে জন্মগ্রহণ করেন। তিনি ফুকরা এমএম একাডেমি থেকে ১৯৭৯ খ্রিষ্টাব্দে এসএসসি এবং রামদিয়া এসকে কলেজ থেকে ১৯৮১ খ্রিষ্টাব্দে এইচএসসি পাস করেন। তিনি ঢাকা বিশ্ববিদ্যালয়ের সমাজবিজ্ঞান বিভাগ থেকে ১৯৮৫ খ্রিষ্টাব্দে স্নাতক (সম্মান) ও ১৯৮৬ খ্রিষ্টাব্দে স্নাতকোত্তর ডিগ্রি অর্জন করেন। দেশে-বিদেশে তিনি বিভিন্ন প্রশিক্ষণ গ্রহণ করেছেন।
কাজী ওয়াছি উদ্দিন বিসিএস প্রশাসন ক্যাডারের ৯ম ব্যাচের কর্মকর্তা হিসেবে ১৯৯১ খ্রিষ্টাব্দে বাংলাদেশ সিভিল সার্ভিসে যোগদান করেন। প্রশাসনের বিভিন্ন স্তরে তার কাজ করার অভিজ্ঞতা রয়েছে। তিনি সহকারী সচিব, সিনিয়র সহকারী কমিশনার, ভূমি অধিগ্রহণ কর্মকর্তা ও উপজেলা নির্বাহী কর্মকর্তা হিসেবে দায়িত্ব পালন করেন। পরবর্তীকালে তিনি ঢাকা ওয়াসার ম্যাজিস্ট্রেট ও সচিব, মৎস্য ও প্রাণিসম্পদ মন্ত্রণালয়ের যুগ্মসচিব, মৎস্য ও প্রাণিসম্পদ মন্ত্রণালয়ের অতিরিক্ত সচিব এবং গৃহায়ন ও গণপূর্ত মন্ত্রণালয়ের অতিরিক্ত সচিব পদে দায়িত্ব পালন করেছেন। ওয়াছি উদ্দিন ২০২২ খ্রিষ্টাব্দের ২২ সেপ্টেম্বর গৃহায়ন ও গণপূর্ত মন্ত্রণালয়ের সচিব হিসেবে যোগদান করেন। তিনি ২০২৪ সালের ১০ মার্চ চাকরি থেকে অবসরে যান।
গ্রোভ এনসাইক্লোপিডিয়া অব ইসলামিক আর্ট এন্ড আর্কিটেকচার

গ্রোভ এনসাইক্লোপিডিয়া অব ইসলামিক আর্ট এন্ড আর্কিটেকচার () ২০০৯ সালে অক্সফোর্ড বিশ্ববিদ্যালয় থেকে প্রকাশিত ইসলামি শিল্প ও স্থাপত্যের একটি বিশ্বকোষ। এটি শিল্প ইতিহাসের এই জটিল এবং বৈচিত্র্যময় এলাকার সবচেয়ে ব্যাপক রেফারেন্স কাজ। এটি মধ্যপ্রাচ্য থেকে মধ্য ও দক্ষিণ এশিয়া, আফ্রিকা এবং ইউরোপ পর্যন্ত ইসলামি শিল্প ও স্থাপত্যের উপর ১৬০০ টিরও বেশি হালনাগাদকৃত নিবন্ধ প্রদান করে যা এক হাজার বছরেরও বেশি সময় ধরে বিস্তৃত। আফগানিস্তান, ইরান এবং ইরাকের মতো অঞ্চলে ইসলামি শিল্পের সাম্প্রতিক পরিবর্তনগুলি বিশিষ্ট পণ্ডিতদের দ্বারা এখানে ব্যাখ্যা করা হয়েছে। নিবন্ধগুলো রাজবংশ, শিল্পের ফর্ম, শিল্পী, স্থাপত্য, শাসক, স্মৃতিস্তম্ভ, প্রত্নতাত্ত্বিক স্থান এবং শৈলীগত উন্নয়ন সম্পর্কে গভীর ঐতিহাসিক এবং সাংস্কৃতিক তথ্য প্রদান করে। এছাড়াও এতে ভাস্কর্য, মোজাইক, পেইন্টিং, সিরামিক, স্থাপত্য, ধাতুর কাজ এবং ক্যালিগ্রাফির ৫০০ টিরও বেশি চিত্র ইসলামি বিশ্বের সমৃদ্ধ শৈল্পিক ঐতিহ্যকে আলোকিত করে। এটি ইসলামি শিল্পকলা একটি নির্দিষ্ট অঞ্চলে বা নির্দিষ্ট সময়ের মধ্যে সীমাবদ্ধ নয় এমন মৌলিক বোঝাপড়াও প্রদান করে।
বারাণসী মেট্রো

বারাণসী মেট্রো হল একটি হালকা রেল পরিবহন ব্যবস্থা, যা ভারতের উত্তরপ্রদেশ রাজ্যের বারাণসী শহরের জন্য প্রস্তাবিত। প্রস্তাবিত ব্যবস্থায় ২ টি করিডোর রয়েছে, যা ভেল (তরনা, শিবপুর) থেকে বেনারস হিন্দু বিশ্ববিদ্যালয় (১৯.৩৫ কিমি) এবং বেনিয়া বাগ থেকে সারনাথ (৯.৮৮৫ কিমি) পর্যন্ত বিস্তৃত। প্রকল্পের সম্ভাব্যতা অধ্যয়ন রাইটস দ্বারা করা হয়েছিল, এবং ২০১৫ সালের জুন মাসে সম্পন্ন হয়েছিল।
২০ টি ভূগর্ভস্থ স্টেশন ও ছয়টি উত্তোলিত স্টেশন সহ ২৬ টি স্টেশন থাকবে। দুটি করিডোরের মোট দৈর্ঘ্য ২৯.২৩৫ কিমি হবে, যার মধ্যে ২৩.৪৬৭ কিমি ভূগর্ভস্থ থাকবে এবং ৫.৭৬৮ কিমি উত্তোলিত পথে নির্মিত হবে।
উত্তরপ্রদেশ রাজ্য সরকার বারাণসী, মিরাট ও আগ্রা শহরে মেট্রো রেল ব্যবস্থা চালু করার পরিকল্পনা করেছিল। যানচলাচল বিশ্লেষণ পরিচালনার জন্য সরকার অবকাঠামো উন্নয়ন উদ্যোগ রাইটসকে নিয়োগ করেছিল। সরকার সম্ভাব্যতা ও আর্থিক কার্যকারিতা সহ একটি বিশদ প্রকল্পের জন্য রাইটস-এর সঙ্গে যোগাযোগ করার পরিকল্পনা করেছিল।
মিরাট মেট্রো

মীরাট মেট্রো হল ভারতের উত্তরপ্রদেশ রাজ্যের মীরাট শহরের একটি প্রস্তাবিত দ্রুতগামী পরিবহন ব্যবস্থা। প্রকল্পের সম্ভাব্যতা অধ্যয়ন রাইটস দ্বারা ২০১৫ সালের জুন মাসে সম্পন্ন হয়েছিল। যেহেতু সরকার মীরাট মেট্রোর লাইন ১-কে আরআরটিএস-এর মধ্যে একীভূত করেছে, তাই আরআরটিএস প্রকল্পের সাথে এটি ২০২৫ সালের কাছাকাছি (পর্যায় ১) সম্পন্ন হওয়ার সম্ভাবনা রয়েছে। এতে কমপক্ষে ৬,৫০০ কোটি টাকা সাশ্রয় হবে। অন্য দিকে ইউপিএমআরসি মীরাট মেট্রো লাইন ২-এর বিশদ নকশার জন্য দরপত্র জারি করেছে।
উত্তরপ্রদেশ সরকারের কাছে ২০১৬ সালের জুলাই মাসে বিশদ প্রকল্প প্রতিবেদন জমা দেওয়া হয়েছিল। বিশদ প্রকল্প প্রতিবেদনটি এলএমআরসির ব্যবস্থাপনা পরিচালক কুমার কেশব, রাইটস লিমিটেড গ্রুপের মহাব্যবস্থাপক পীযূষ কানসালের সঙ্গে মুখ্য সচিব অলোক রঞ্জনের কাছে ডিপিআর পেশ করেছিলেন। ২০১৭ সালের জুন মাসের তথ্যমতে, প্রকল্পটি উচ্চ অগ্রাধিকারের দিল্লি–মিরাট র‍্যাপিড রেল প্রকল্পের (আরআরটিএস) পরিপ্রেক্ষিতে আটকে রাখা হয়েছিল। উত্তরপ্রদেশ সরকারের মন্ত্রিসভা ২০১৮ সালের জানুয়ারি মাসে মীরাট, কানপুর ও আগ্রা শহরে মেট্রো রেল নির্মাণের সিদ্ধান্ত গ্রহণ করেছিল। বিশদ প্রকল্প প্রতিবেদনের (ডিপিআর) অনুমোদনের জন্য উত্তরপ্রদেশ সরকারের পক্ষ থেকে ২০১৮ সালের সেপ্টেম্বর মাসে কেন্দ্রীয় সরকারের কাছে পাঠানো হয়েছিল।
মীরাট মেট্রোর লাইন ১ পরতাপুর থেকে মোদিপুরম পর্যন্ত বিস্তৃত। এই রেলপথটি ১২.৮ কিমি উত্তোলিত ও ৭.২ কিমি ভূগর্ভস্থ রেলপথ সহ মোট ২০ কিমি দীর্ঘ।
লাইন ২ শ্রদ্ধাপুরী ফেজ ২ থেকে জাগৃতি বিহার পর্যন্ত বিস্তৃত। এই রেলপথটি ১০.৭ কিমি উত্তোলিত ও ভূগর্ভস্থ ৪.৩ কিমি ভূগর্ভস্থ রেলপথ সহ মোট ১৫ কিমি দীর্ঘ।
ফারাজ (চলচ্চিত্র)

ফারাজ ২০২২ সালের একটি ভারতীয় হিন্দি-ভাষীয় অ্যাকশন থ্রিলার চলচ্চিত্র। এটি পরিচালনা করেছে হংসল মেহতা এবং প্রযোজনা করেছে টি-সিরিজ ও বেনারস মিডিয়া ওয়ার্কস। এ চলচ্চিত্রের মাধ্যমে জুহি বব্বর, আমির আলি, পল্লক লালওয়ানি, আদিত্য রাওয়াল এবং জাহান কাপুরসহ ছয়জন নবাগত অভিনেতা তাদের অভিষেক ঘটাচ্ছেন। এটি হলি আর্টিসান বেকারিরতে জুলাই ২০১৬ ঢাকা আক্রমণের বাস্তব ঘটনার উপর ভিত্তি করে নির্মিত। চলচ্চিত্রটি ২০২২ সালের ১৫ অক্টোবর লন্ডন চলচ্চিত্র উৎসবে প্রিমিয়ার হয়েছিল এবং ৩রা ফেব্রুয়ারি ২০২৩- এ ভারতে মুক্তি পায়।
২০২১ সালের ৫ আগস্ট, পরিচালক হংসল মেহতা তার অ্যাকশন থ্রিলার চলচ্চিত্র "ফারাজ"-এর কথা প্রকাশ করেন। অভিজ্ঞতা সিনহা এবং ভূষণ কুমারের সাথে তিনি এটি যৌথ প্রযোজনা করেন। এটি বাংলাদেশে জুলাই ২০১৬ সালে হলি আর্টিজান বেকারিতে হামলা চিত্রিত করে নির্মিত। নবাগত আদিত্য রাওয়াল, জাহান কাপুর, শচীন লালওয়ানি, যতীন সরিন, নিনাদ ভাট, হর্ষাল পাওয়ার, পলক লালওয়ানি এবং রেশহাম সাহানি এই ছবিতে অভিনয় করেন।
২০২১ সালের ১৫ আগস্ট চলচ্চিত্রটির চিত্রগ্রহণ শেষ হয়।
২০২২ সালের ১৫ অক্টোবর, লন্ডন চলচ্চিত্র উৎসবের 'থ্রিল' বিভাগে ছবিটির প্রিমিয়ার হয় এবং ৩রা ফেব্রুয়ারি ২০২৩-এ ভারতীয় প্রেক্ষাগৃহে মুক্তি পায়।
চলচ্চিত্রের সর্বমোট একটি গান ছিল। "মুসাফির কো ঘর হে আনা হ্যায়" নামের উক্ত গানটি লিখেছেন এবং সুর করেছেন সমীর রাহাত।
চলচ্চিত্রটি মুক্তির আগে ২০২২ সালে হোলি আর্টিজান হামলায় নিহতদের অন্যতম অবিন্তা কবিরের মা রুবা আহমেদ অভিযোগ করেন যে তার নিহত মেয়ের গোপনীয়তা লঙ্ঘন করে, পরিবারের কোনও সম্মতি না নিয়ে এবং ভুল তথ্য উপস্থাপন করে এই চলচ্চিত্রটি তৈরি করা হয়েছে। চলচ্চিত্রটির মুক্তিতে স্থাগিতাদেশ চেয়ে তিনি ভারতে মামলা করেন, তবে অক্টোবরে দিল্লি উচ্চ আদালতের একক বিচারপতির বেঞ্চ চলচ্চিত্রটির মুক্তির ওপর অন্তর্বর্তী স্থগিতাদেশ দিতে অস্বীকার করেন। পরে তিনি এই রায়ের বিরুদ্ধে আপিল করেন। প্রায় তিন মাস ধরে শুনানির পর ২০২৩ সালের ফেব্রুয়ারিতে বিচারপতি সিদ্ধার্থ মৃদুল ও তালওয়ান্ত সিংয়ের বেঞ্চ চলচ্চিত্রটির মুক্তির উপর স্থাগিতাদেশ জারি করতে অস্বীকার করে রায় দেন ও একই সাথে চলচ্চিত্রের শুরুতে "দাবিত্যাগ" যোগ করতে শর্ত জুড়ে দেন।
চলচ্চিত্রটি মুক্তির পর, ২০২৩ সালের ১২ ফেব্রুয়ারি বাংলাদেশের সকল সিনেমা হলে ও সব ধরনের অনলাইন প্ল্যাটফর্মে ‘ফারাজ’ মুক্তি না দেয়ার নির্দেশনা চেয়ে অবিন্তা কবিরের মা রুবা আহমেদ রিট করেন। ২০ ফেব্রুয়ারি ঢাকার উচ্চ আদালত তার পক্ষে রায় দেয় ও বাংলাদেশে চলচ্চিত্রটি প্রদর্শনের উপর নিষেধাজ্ঞা প্রদান করে।
বিদ্যানগর

বিদ্যানগর হল ভারতের পশ্চিমবঙ্গ রাজ্যের দক্ষিণ  চব্বিশ পরগণা জেলার আলিপুর সদর মহকুমার বিষ্ণুপুর থানার অন্তর্গত বিষ্ণুপুর ২ সমষ্টি উন্নয়ন ব্লকে অবস্থিত একটি ক্ষেত্র যা কয়েকটি শিক্ষাঙ্গণ ও শিক্ষা প্রতিষ্ঠানের পরিসর বা এলাকা। এটি চড়াশ্যামদাস ও আশেপাশের চন্দনদহ ও মৌখালির কিছু অংশে বিস্তৃত।
আলিপুর সদর মহকুমা দক্ষিণ চব্বিশ পরগণা জেলার সবচেয়ে নগরায়িত অংশ। জনসংখ্যার ৫৯.৮৫% শহরে বাস করে এবং ৪০.১৫% গ্রামীণ এলাকায় বাস করে। মহকুমাটির দক্ষিণ অংশে (পাশাপাশে মানচিত্রে দেখানো হয়েছে) পনেরটি জনগণনা নগর রয়েছে । সমগ্র জেলাটি গাঙ্গেয় ব -দ্বীপে অবস্থিত এবং মহকুমা, হুগলি নদীর পূর্ব তীরে, শিল্প বিকাশ সহ একটি পলল প্রসারিত। 
বিদ্যানগরের অবস্থানের অক্ষাংশ ও দ্রাঘিমাংশ হলো ২২°২৩′১১″ উত্তর ৮৮°১৪′১৪″ পূর্ব। এ অবস্থিত । সমুদ্র সমতল হতে এর গড় উচ্চতা হল ৯ মিটার (৩০ ফুট)।
২০১১ সালের আদমশুমারি অনুসারে  'বিদ্যানগর'কে আলাদা স্থান হিসেবে চিহ্নিত করা হয়নি। তবে জেলা আদমশুমারি হ্যান্ডবুকে এই অংশকে বিষ্ণুপুর ২ সমষ্টি উন্নয়ন ব্লকের মানচিত্র অনুসারে,  'চন্দনদহ' ও  'মৌখালি'র একটি অংশ হতে পারে। বিশ শতকের মাঝামাঝি সময়ে স্থানীয় চড়াশ্যামদাস গ্রামের দূরদর্শী সমাজসেবী ও শিক্ষাব্রতী স্বর্গত ধীরেন্দ্রনাথ বেরার উদ্যোগে বেশ কয়েকটি শিক্ষা প্রতিষ্ঠান এই স্থানে গড়ে ওঠে এবং সেগুলিকে কেন্দ্র করে বিদ্যানগর নামটির আবির্ভাব ঘটে।।
ক্ষেত্রটির উপর দিয়ে প্রসারিত 'নিবারণ দত্ত রোড' জাতীয় মহাসড়ক ১২ আমতলায় মিলিত হয়েছে। আমতলা হতে দূরত্ব ৫ কিলোমিটার। 
৫০ শয্যা বিশিষ্ট আমতলা গ্রামীণ হাসপাতাল বিষ্ণুপুর ২ সমষ্টি উন্নয়ন ব্লকের আমতলায় অবস্থিত।
বেসরকারি ক্ষেত্রের কয়েকটি নার্সিংহোম সন্নিহিত অংশে অবস্থিত।
শকুন্তলম

শকুন্তলম ২০২৩ সালের তেলুগু চলচ্চিত্র, যেটি রচিত ও পরিচালনা করেছেন গুণশেখর। এই ছবিটি গুনা টিমওয়ার্কসের অধীনে নীলিমা গুনা প্রযোজনা করেছে এবং শ্রী ভেঙ্কটেশ্বর ক্রিয়েশনস দ্বারা বিতরণ করা হয়েছে। ছবিটি মহাকবি কালিদাসের একটি জনপ্রিয় নাটক "শকুন্তলা" অবলম্বনে নির্মিত। ছবিটিতে শকুন্তলার ভূমিকায় সামন্থা এবং পুরু রাজবংশের রাজা দুষ্মন্ত চরিত্রে দেব মোহন। এছাড়া মোহন বাবু, মধু, গৌতমী, অদিতি বালান এবং অনন্যা নাগাল্লা সহ পার্শ্ব চরিত্রে অভিনয় করেছেন।
প্রকল্পটি ২০২০ সালের অক্টোবরে গুণশেখর দ্বারা ঘোষণা করা হয়েছিল। ফিল্মটির প্রযোজনা ২০২১ সালের ফেব্রুয়ারিতে হায়দ্রাবাদের অন্নপূর্ণা স্টুডিওতে শুরু হয়েছিল এবং ২০২১ সালের আগস্টে শেষ হয়েছিল৷ ছবিটি ৮০ কোটির বাজেটে তৈরি হয়েছিল৷ ছবিটি ১৪ এপ্রিল ২০২৩-এ একটি প্রেক্ষাগৃহে মুক্তি পায়।
আরব নিউজ

আরব নিউজ সৌদি আরবে প্রকাশিত ইংরেজি ভাষার একটি দৈনিক পত্রিকা। এটি রিয়াদ থেকে প্রকাশিত হয়। ব্যবসায়ী, নির্বাহী এবং কূটনীতিকরা হলেন ব্রডশীট আকারে প্রকাশিত এই সংবাদপত্রের উদ্দিষ্ট পাঠক।
অন্তত ২০১৯ সালের মে মাস পর্যন্ত, "আরব নিউজের" মালিক ছিলেন সৌদি আরবের ক্ষমতাসীন যুবরাজ মুহাম্মদ বিন সালমানের ভাই প্রিন্স তুর্কি বিন সালমান আল সৌদ।
অলিভার ওকাসেক

অলিভার রবার্ট ওকাসেক (২ নভেম্বর, ১৯২৫ - ২৫ জুন, ১৯৯৯) ছিলেন ডেমোক্রেটিক পার্টির একজন মার্কিন রাজনীতিবিদ যিনি ১৯৭০ এবং ১৯৮০ এর দশকে ওহাইও স্টেট সিনেটের প্রেসিডেন্ট হিসাবে দায়িত্ব পালন করেছিলেন। সেনেটে ডেমোক্র্যাটরা তাদের সংখ্যাগরিষ্ঠতা হারানোর পর, ওকাসেককে দলীয় নেতা হিসেবে প্রতিস্থাপিত করা হয়। ১৯৬২ ও ১৯৬৮ সালে, ওকাসেক মার্কিন যুক্তরাষ্ট্রের প্রতিনিধি পরিষদের একটি আসনের জন্য প্রার্থী হয়েছিলেন। তিনি দুইবারই রিপাবলিকান পদপ্রার্থী উইলিয়াম এইচ আইরেসের কাছে হেরেছেন। ১৯৮৬ সালে তিনি ১৪তম জেলায় কংগ্রেসের একটি আসনে ডেমোক্র্যাটিক প্রার্থী থমাস সি. সয়ারের কাছে হেরে যান। ওকাসেক ১৯৯৩ থেকে ১৯৯৮ সাল পর্যন্ত ওহাইও বোর্ড অফ এডুকেশনে দায়িত্ব পালন করেছিলেন।
সারাহ হ্যামিল্টন (ইতিহাসবিদ)

সারাহ হ্যামিল্টন একজন ব্রিটিশ ইতিহাসবিদ এবং এক্সেটার বিশ্ববিদ্যালয়ের শিক্ষার সহযোগী ডিন। হ্যামিল্টনের গবেষণাটি মধ্যযুগীয় ইউরোপের ধর্মীয়, সামাজিক এবং সাংস্কৃতিক ইতিহাসের সাথে সম্পর্কিত ৯০০ থেকে আনু. ১২০০ পর্যন্ত, মধ্যযুগীয় লিটার্জি এবং আচার, বিশপ, যাজকীয় যত্নের বিতরণ, তপস্যা, বহিষ্কার এবং ধর্মদ্রোহিতা নিয়ে ছিল।
রাচেল হ্যামারসলে

র‍্যাচেল হ্যামারসলে নিউক্যাসল বিশ্ববিদ্যালয়ের বুদ্ধিবৃত্তিক ইতিহাসের অধ্যাপক।
তিনি রয়্যাল হিস্টোরিক্যাল সোসাইটির একজন সভ্য এবং "ইউরোপিয়ান আইডিয়াস" এবং "গ্লোবাল ইন্টেলেকচুয়াল হিস্ট্রি" জার্নালের সম্পাদকীয় বোর্ডের সদস্য।
২০০১ থেকে ২০০৪ পর্যন্ত, হ্যামারসলে সাসেক্স ইউনিভার্সিটিতে একজন প্রভাষক এবং তারপর লেভারহুলমে গবেষণা সভ্য ছিলেন।
ডেভিড হার্ডিম্যান

ডেভিড হার্ডিম্যান আধুনিক ভারতের একজন ইতিহাসবিদ এবং সাবঅল্টার্ন স্টাডিজ গ্রুপের প্রতিষ্ঠাতা সদস্য। পাকিস্তানের রাওয়ালপিন্ডিতে জন্মগ্রহণ করেন, হার্ডিম্যান ইংল্যান্ডে বেড়ে ওঠেন যেখানে তিনি ১৯৭০ সালে লন্ডন স্কুল অফ ইকোনমিক্স থেকে স্নাতক হন এবং ডি. ফিল ডিগ্রি লাভ করেন ১৯৭৫ সালে সাসেক্স বিশ্ববিদ্যালয় থেকে দক্ষিণ এশিয়ার ইতিহাস বিষয়ে। তিনি ওয়ারউইক বিশ্ববিদ্যালয়ের ইতিহাস বিভাগের একজন ইমেরিটাস অধ্যাপক।
সুসি হ্যারিস

সুসি হ্যারিস একজন ব্রিটিশ ইতিহাসবিদ।
তিনি নিউনহ্যাম কলেজ, কেমব্রিজ এবং অক্সফোর্ডের সেন্ট অ্যানস কলেজে শাস্ত্রীয় এবং শাস্ত্রীয় দর্শন অধ্যয়ন করেন। 
স্থাপত্য ইতিহাসবিদ নিকোলাস পেভসনারের সম্পর্কে তার বই "নিকোলাস পেভসনার: দ্য লাইফ" জন্য ২০১২ সালে উলফসন ইতিহাস পুরস্কারের বিজয়ী। 
তিনি মেরিওন হ্যারিসকে বিয়ে করেছেন এবং লন্ডনে থাকেন।
ক্লেয়ার হ্যারিস (নৃতত্ত্ববিদ)

ক্লেয়ার এলিজাবেথ হ্যারিস, (জন্ম ১৯৬৫) একজন ব্রিটিশ নৃতত্ত্ববিদ, শিল্প ইতিহাসবিদ এবং শিক্ষাবিদ, দক্ষিণ এশিয়া এবং তিব্বত বিশেষজ্ঞ। তিনি ১৯৯৮ সাল থেকে পিট রিভারস মিউজিয়ামে এশীয় সংগ্রহের তত্বাবধায়ক এবং ২০১৪ সাল থেকে অক্সফোর্ড বিশ্ববিদ্যালয়ের দৃশ্যকলা নৃবিজ্ঞানের অধ্যাপক। তিনি জুলাই ২০১৯ সালে ব্রিটিশ একাডেমী (এফবিএ), মানবিক ও সামাজিক বিজ্ঞানের জন্য যুক্তরাজ্যের জাতীয় একাডেমীর একজন সভ্য নির্বাচিত হন।
গাই হার্টকাপ

গাই হার্টকাপ (১৩ মে ১৯১৯ - ১৮ মার্চ ২০১২) একজন লেখক এবং সামরিক ইতিহাসবিদ ছিলেন। তার প্রকাশিত কাজগুলি ২০ শতকের সামরিক প্রযুক্তির ইতিহাসের উপর দৃষ্টি নিবদ্ধ করে।
হেনরি হ্যাচার

হেনরি হ্যাচার (১৭৭৭-১৮৪৬) ছিলেন একজন ইংরেজ প্রত্নতত্ত্ববিদ। অ্যাল্ডারবেরি ও ওয়াডন স্থানীয় ইতিহাস গবেষণা দলের "দ্য" "হ্যাচার রিভিউ" তার স্মৃতিতে নামকরণ করা হয়েছে।
পিটার এম. জোন্স

পিটার এম. জোনস বার্মিংহাম বিশ্ববিদ্যালয়ের ফরাসি ইতিহাসের অধ্যাপক। তিনি ফরাসি বিপ্লব, গ্রামীণ ফ্রান্স, ১৮ শতকে বিজ্ঞান ও প্রযুক্তি এবং ১৮ শতকের বার্মিংহাম এবং ওয়েস্ট মিডল্যান্ডের ইতিহাসের একজন বিশেষজ্ঞ।
ডেভিড জ্যাকসন (শিল্পকলা ইতিহাসবিদ)

ডেভিড জ্যাকসন (জন্ম ১৯৫৮) লিডস বিশ্ববিদ্যালয়ের রুশ এবং স্ক্যান্ডিনেভীয় শিল্পকলা ইতিহাসের অধ্যাপক। তিনি ইলিয়া রেপিনের শিল্পকলার একজন বিশেষজ্ঞ যার উপর তিনি তার পিএইচডি থিসিস লিখেছেন।
ক্রিস্টোফার হাওগেগো

অধ্যাপক ক্রিস্টোফার হাওগেগো একজন ব্রিটিশ মুদ্রাবিদ এবং শিক্ষাবিদ, যিনি অ্যাশমোলিয়ান মিউজিয়ামে হেবারডেন মুদ্রা কক্ষের বর্তমান রক্ষক। এছাড়াও তিনি অক্সফোর্ডের উলফসন কলেজের সভ্য এবং অক্সফোর্ড বিশ্ববিদ্যালয়ের গ্রীক ও রোমান সংখ্যাতত্ত্বের অধ্যাপক।
পিটার হান্টার ব্লেয়ার

পিটার হান্টার ব্লেয়ার (২২ মার্চ ১৯১২ - ৯ সেপ্টেম্বর ১৯৮২) একজন ইংরেজ একাডেমিক এবং ইতিহাসবিদ ছিলেন যিনি অ্যাংলো-স্যাক্সন যুগে বিশেষজ্ঞ ছিলেন। ১৯৬৯ সালে তিনি তার তৃতীয় স্ত্রী, শিশুদের লেখক পলিন ক্লার্ককে বিয়ে করেছিলেন। তিনি ১৯৮৪ সালে তার "অ্যাংলো-স্যাক্সন নর্থামব্রিয়া" সম্পাদনা করেন।
জাস্টিন হাউস

জাস্টিন হাউস (১৯৬৩-২০০৫) মুদ্রণ এবং অক্ষর লেখার একজন ব্রিটিশ ইতিহাসবিদ ছিলেন। 
হাউস লন্ডনের টাইপ মিউজিয়ামের একজন তত্বাবধায়ক ছিলেন এবং এডওয়ার্ড জনস্টন এবং উইলিয়াম ক্যাসলনের কাজ নিয়ে লিখেছেন; তার বই "জনস্টন আন্ডারগ্রাউন্ড টাইপ" অন দ্য জনস্টন লেটারিং চালু করা হয়েছে এবং লন্ডন আন্ডারগ্রাউন্ড এবং এর পূর্বসূরিরা ব্যবহার করেছেন এই বিষয়ে আদর্শ কাজ। তিনি একটি বই এবং ফন্ট ডিজাইনার হিসাবেও কাজ করেছিলেন এবং মৃত্যুর সময় পিএইচডিতে কাজ করছিলেন।
চার্লস হোপ (শিল্পকলা ইতিহাসবিদ)

চার্লস আর্চিবল্ড হোপ (জন্ম এপ্রিল ১৯৪৫) একজন ব্রিটিশ শিল্পকলা ইতিহাসবিদ যিনি ২০০১ থেকে ২০১০ সাল ওয়ারবার্গ ইনস্টিটিউটের পরিচালক ছিলেন। তার স্থলাভিষিক্ত হন পিটার ম্যাক । তিনি ১৫ ও ১৬ শতকের ইতালীয় শিল্পকলা বিশেষ করে ভিনিস্বাসী চিত্রকলার একজন বিশেষজ্ঞ।